ODRŽANA TRIBINA "EKONOMSKE PERSPEKTIVE SRBIJE"\nCentar za društvenu stabilnost iz Novog Sada organizivao je u ponedeljak, 29.07. tribinu „Ekonomske perspektive Srbije“.\nNa tribini su govorili ministar za rad, zapošljavanje, boračka i socijalna pitanja u Vladi Republike Srbije Zoran Đorđević, direktor Razvojne agencije Vojvodine Nikola Žeželj i ekonomski konsultant Jovan Miljković. Moderator tribine je bio Nemanja Starović, političar, spisatelj i saradnik CZDS.\nAgencija za privredne register APR podseća sve obveznke koji imaju kontrolu nad jednim ili više pravnih lica da u sredu 31.jula 2019.godine ističe zakonom propisani rok za dostavljanje konslodivovanih finansijskih izveštaja za 2018.godinu. Rok se odnosi na sve obveznike koji imaju obavezu sastavljanja i dostavljanja konsolidovanih gosišnjih izveštaja za ekonomsku celinu u skladu sa čkanom 27 Zakonom o računovodstvu.\nSTIŽU NOVA ULAGANJA U SMEDEREVSKU ŽELEZARU\nSvečana ceremonija polaganja kamena temeljca za novu liniju aglomeracije u smederevskoj železari biće održana u sredu, 24. jula, saopštila je HBIS grupa. Vrednost nove investicije kompanije HBIS GROUP Serbia, kako se navodi, iznosi 80 miliona dolara.\nU SRBIJI ZA OSAM MESECI OBAVLJENO 3,5 MILIONA INSTANT TRANSAKCIJA\nNarodna banka Srbije je operator IPS NBS sistema, koji obezbeđuje pružaocima platnih usluga izvršavanje pojedinačnih instant transfera odobrenja (instant plaćanja) 24 časa dnevno, odnosno u bilo koje doba dana tokom svakog dana u godini.\nInstant plaćanja se trenutno mogu inicirati elektronskim bankarstvom, mobilnim bankarstvom i podnošenjem platnih naloga na šalterima pružalaca platnih usluga. Banke su u obavezi da svojim korisnicima platnih usluga obezbede najmanje jedan način realizacije instant plaćanja U IPS NBS sistemu izvršavaju se nalozi po osnovu instant plaćanja u pojedinačnom iznosu do 300.000 dinara.


Liga šampiona - OSSRB - Odbojkaški savez Srbije\nVojvodina NS Seme u 3. rundi protiv Tuluza\nVojvodina NS Seme iz Novog Sada, prvak Srbije u konkurenciji odbojkaša, igraće u 3. rundi Lige šampiona 2018. protiv francuskog Tuluza, odlučeno je danas žrebom u sedištu CEV u Luksemburgu. Prvi meč će se odigrati 8. novembra u Novom Sadu, a revanš 12. novembra u Tuluzu. Pobednik će izboriti plasman u grupnu fazu (4. runda), dok će poraženi takmičenje nastaviti u Kupu CEV. “Gala veče CEV”, odnosno žreb za grupnu fazu Lige šampiona u obe konkurencije, održaće se 16. novembra.\nPeta titula za Zenit, treća uzastopna - Atanasijević najbolji korektor, Podraščanin najbolji bloker\nSENIORI – CEV LIGA ŠAMPIONA 2017.\nOdbojkaši ruskog Zenita iz Kazanja osvojili su petu, treću uzastopnu titulu klupskog prvaka Evrope. Zenit je večeras u Rimu, u finalu CEV Lige šampiona 2017, savladao italijansku Peruđu, za koju igraju Marko Podraščanin, Aleksandar Atanasijević i Mihajlo Mitić, sa 3:0, po setovima 25:15, 25:23 i 25:14, posle 86 minuta igre, u meču koji je kao prvi arbitar sudio Vladimir Simonović, međunarodni sudija iz Srbije. Aleksandar Atanasijević je proglašen za najboljeg korektora, a Marko Podraščanin za najboljeg blokera Finalnog turnira, dok je Maksim Mihajlov najbolj igrač (MVP).\nBronza za Lube i Dragana Stankovića – Vladimir Simonović prvi sudija finala\nLube, za koji igra Dragan Stanković, osvojio je treće mesto u CEV Ligi šampiona 2017, pošto je danas u Rimu, u meču za bronzanu medalju savladao Berlin, za koji igra Aleksandar Okolić, sa 3:1 (29:27, 22:25, 25:21, 25:21). Vladimir Simonović, međunarodni sudija iz Srbije, određen je za prvog sudiju finala između Peruđe i Zenita iz Kazanja, koja će se odigrati od 19.00 časova.\nPeruđa u finalu protiv Zenita\nItalijanska Peruđa (Marko Podraščanin, Aleksandar Atanasijević, Mihajlo Mitić) i ruski Zenit iz Kazanja igraće u finalu Lige šampiona 2017, sutra od 19.00 časova u Rimu. Peruđa je večeras, u drugom polufinalu, pobedila Lube Ćivitanovu (Dragan Stanković) sa 3:2, po setovima 25:19, 22:25, 25:19, 21:25 i 15:9, posle 152 minuta igre, u meču u kome je drugi sudija bio Vladimir Simonović, međunarodni sudija iz Srbije.\nZenit prvi finalista – Vladimir Simonović drugi sudija drugog polufinala\nRuski Zenit iz Kazanja je prvi finalista Finalnog turnira Lige šampiona 2017. u konkurenciji odbojkaša, koji je danas počeo u dvorani Palalotomatika u Rimu. U prvom polufinalu, Zenit je pobedio nemački Berlin, za koji igra Aleksandar Okolić, sa 3:0, po setovima 25:21, 25:22 i 25:13, posle 86 minuta igre.


Vesti online / Vesti / Svet / Kairo: Policijo, koristi pravo oružje!\nKairo: Policijo, koristi pravo oružje!\nEgipatske vlasti odobrile su policiji da koristi bojevu municiju za zašitu svojih pripadnika i ključnih državnih institucija.\nTek sada će krv poteći ulicama Kaira\nMinistarstvo unutrašnjih poslova Egipta saopštilo je da su nove mere uvedene pošto su pristalice svrgnutog predsednika Mohameda Morsija zapalile zgrade lokalnih vlasti u Gizi nadomak Kaira.\nEgipatske vlasti su takođe poručile da će se boriti protiv "terorističkog delovanja i sabotaža" koje su navodno izvodili pripadnici Morsijevog Muslimanskog bratstva.\nPrelazna egipatska vlada uvela je juče vanredno stanje, pošto je u obračunu bezbednosnih snaga s demonstrantima, prema egipatskoj vladi, ubijeno je 638 ljudi, a 3.994 je povređeno, dok pristalice Morsija tvrde da je bilans žrtava veći od 2.000.\nSVET Obama prekinuo odmor da bi osudio nasilje u Egiptu\nSVET Šta je sa srpskim turistima u Egiptu?


Turska valuta u slobodnom padu, potonula na 17 lira za dolar\nTanjug 17. decembra 2021. 15:23\nISTANBUL – Kriza turske nacionalne valute se dodatno produbila danas, budući da je lira pala za još 8,0 odsto na novi rekordno nizak nivo, usled zabrinutosti izazvane novim smanjenjem referentne kamate centralne banke u situaciji kada je inflatorna spirala zahvatila zemlju.\nLira se trgovala na nivou od 17,0705 lira za dolar, što je primoralo centralnu banku da ponovo direktno interveniše na međubankarskom deviznom tržištu kako bi podržala posrnulu domaću valutu, što je njena peta intervencija u ovom mesecu, prenosi Rojters.\nProdajom dolara, centralna banka je ublažila pad lire na 16,5 za dolar na prepodnevnom trgovanju. I pored toga, lira beleži pad vrednosti od 55 posto u ovoj godini, pri čemu je samo u poslednjih 30 dana potonula za 37 procenata.\nCentralna banka Turske je od septembra srezala ključnu kamatu za 500 baznih poena na 14 posto, računajući i jučerašnje smanjenje te stope za 100 baznih poena, dok je stopa inflacije porasla iznad 21 odsto.\nEkonomisti predviđaju da će rast potrošačkih cena sledeće godine verovatno premašiti 30 procenata zbog rastućih uvoznih cena i visokog povećanja minimalne zarade u 2022.\nPredsednik Tajip Erdogan je u četvrtak najavio podizanje minimalne plate za 50 posto na 4.250 lira (275 dolara) mesečno sledeće godine, što bi prema mišljenju analitičara moglo da poveća ukupnu inflaciju za 3,5 do 10 procentnih poena, navodi Rojters.


Nepovratno ka Evropskoj uniji - European Western Balkans\nNepovratno ka Evropskoj uniji\nAutor EWB 24. 11. 2017.\nBEOGRAD – Srbija je danas na nepovratnom putu evropskih integracija i perspektive članstva zemlje u Evropskoj uniji (EU) nikada nisu bile jasnije, ni opipljivije, saopštio je danas Evropski pokret u Srbiji povodom 25 godina rada te organizacije.\nCilj nikada nije bio bliži. Zaslugu za to ima svaki građanin, svaki čovek koji je tokom svih ovih godina čuvao evropsku ideju i zalagao se da država na putu ka EU bude istrajna, bez obzira na cenu koju je za te napore neretko morao da plati, rekao je predsednik Evropskog pokreta u Srbiji (EPuS) Mihailo Crnobrnja.\nKao jedna od najstarijih nevladinih, nepartijskih i neprofitnih organizacija u Srbiji, Evropski pokret želi i ovom prilikom da podseti da evropske integracije nisu bile, niti će u godinama pred nama biti, samo reči, zakoni, akcioni planovi i strategije, rekao je on na svečanosti kojom je u četvrtak obeležen jubilej te organizacije.\nEvropski pokret će, dodao je Crnobrnja, ostati kredibilan partner i dobronameran kritičar, spreman da ponudi znanje i iskustvo u procesu evropskih integracija za dobrobit svih.\nPravosuđe, mediji, reforma javne uprave, ekologija, socijalna politika, neke su od kritičnih tačaka na kojima će u narednom periodu morati da se uradi mnogo više, predočio je on.\nSvečanosti su prisustvovali su šef Delegacije EU u Srbiji Sem Fabrici, ambasador Nemačke u Srbiji Aksel Ditman, brojne zvanice iz javnog i kulturnog života zemlje, diplomatski kor, donatorska zajednica, članovi, partneri i prijatelji Pokreta.\nEvropski pokret osnovan je 1992. godine kao organizacija civilnog društva koja se bavi istraživanjem, podučavanjem i zagovaranjem evropskih integracija. Evropski pokret danas ima više od 700 članova, 14 lokalnih veća u gradovima Srbije i deo je mreže Međunarodnog evropskog pokreta sa sedištem u Briselu.\nTokom godina, na čelu Evropskog pokreta bili su intelektualci poput Vojina Dimitrijevića, Mirka Tepavca, Desimira Tošića, Živorada Kovačevića i Vlastimira Matejića.\nEvropski pokret u SrbijiMihailo Crnobrnja\n[Video] Nacionalni konvent o Evropskoj uniji\nZatvoren četvrti ISAC-ov Bezbednosni seminar za mlade\nEWB 28. 09. 2018. 01. 10. 2018.\nStilijanides: Još 4 miliona evra od EU za migrante u Srbiji


RTCG na svom sajtu, u tekstu pod naslovom "Hajka medija iz Srbije zbog odluke Vlade CG", ponavlja obrazloženje premijera da se Podgorica u odluci rukovodila "epidemiološkim kriterijumom", >> Pročitaj celu vest na sajtu Radio Televizija Vojvodine << odnosno 25 i manje obolelih u odnosu na 100.000 stanovnika, što Srbija ne ispunjava.\n"Svoj stav o najnovijoj odluci Crne Gore do sada nije saopštio predsjednik Srbije Aleksandar Vučić. Međutim, ranije je on optuživao Crnu Goru da lažira podatke o koronavirusu kako bi privukla turiste", dodaje ovaj portal.\nPodgoričke "Vijesti" su, bez komentara, prenele vest Tanjuga o reagovanju premijerke Ane Brnabić.\nAgencijsku vest o reagovanju srpske premijerke preneo je i portal Analitika u tekstu pod naslovom "Brnabić: Građani Srbije sad mogu da vide da smo nepoželjni u Crnoj Gori, nećemo recipročne mere".\nAnalitika citira Brnabićevu da Srbija neće zatvarati svoje granice za crnogorske građane, "kao što je to uradila Podgorica za građane Srbije", ali "da će srpska granica biti zatvorena za crnogorske mafijaše i kriminalne klanove".\nBlic: BEZ POSEBNIH TESTIRANJA Premijer Crne Gore: Otvaranje granica početkom juna\nRadio Televizija Vojvodine: Crna Gora početkom juna otvara granice, državljani devet zemalja dobrodošli, Srbi (za sada) ne! Brnabić: Nećemo recipročne mere, ali ni crnogorske mafijaše\nRadio 021: Crna Gora otvara granice početkom juna za neke zemlje, Srbija nije na spisku\nNezavisne Novine: Crna Gore granice otvara 1. juna, ali ne i za Srbiju i RS


Sa sastanka Isufaja i Vigemarka (Foto Specijalno tuÅ¾ilaÅ¡tvo Kosova)\nTokom sastanka sagovornici su razgovarali o potrebi unapređenja, saradnje i zajedničkih napora u cilju jačanja vladavine prava na Kosovu.\nIsufaj je upoznao šefa Euleksa sa radom Specijalnog tužilaštva, sa izazovima i ciljevima ove institucije koji imaju za cilj jačanje tužilačkog sistema i povećanje poverenja građana u institucije pravde.\nOn je istakao da je donošenje strategije za reorganizaciju ovog tužilaštva, formiranje posebnih odeljenja i imenovanje tužilaca u ovim odeljenjima neophodno za povećanje efikasnosti rada.\nŠef misije EULEKS-a Lars Gunar Vigemark istakao je potrebu za dodatnim kapacitetima u istražnom radu o korupciji, terorizmu i međuinstitucionalnoj saradnji između Tužilaštva i policije kako bi se unapredio rad Tužilaštva.\nIsufaj i Vigemark su se dalje složili oko daljeg razvijanja međuinstitucionalne saradnje po pitanjima koja se odnose na ratne zločine, nestala lica i međunarodnu pravnu saradnju, zaključuje se u saopštenju koje je samo na albanskom jeziku dostavljeno medijima iz Specijalnog tužilaštva Kosova.


II KARAVAN „DAJ PEDALU RAKU“ 2016 - Ženski Centar MILICA\nby Milicavb · Published 05/04/2017 · Updated 09/11/2018\n01.oktobar 2016. PRVI DAN KARAVANA\nSa Trga Republike u Beogradu je 1. oktobra započeo svoj put Karavan “Daj pedalu raku 2016” Ženskog centra „Milica“. Prisutnima se u ime organizatora karavana obratila Vesna Bondžić, predsednica Ženskog centra „Milica“, zatim dr Vesna Knjeginjić, pomoćnik ministra u sektoru za javno zdravlje i programsku zdravstvenu zaštitu Ministarstva zdravlja, kao i prof. dr Vesna Kesić, šef podkomisije za skrining raka grlića materice u okviru Republičke stručne komisije za skrining malignih bolesti, predsednica Udruženja za kolposkopiju i cervikalnu patologiju Srbije i predsednica ESGO-a u prethodnom mandatu. Tom prilikom skrenuta je pažnja na važnost preventivnih pregleda, ali i na probleme koje žene imaju u malim mestima u unutrašnjosti, gde kapaciteti naročito primarne zdravstvene zaštite nisu dovoljni da podrže organizovani skrining. Iako je oktobar međunarodni mesec borbe protiv karcinoma dojke, dr Vesna Kesić je skrenula pažnju i na ginekološke karcinome. U ime Teniskog saveza Srbije prisutnima se obratio sportski direktor Aleksandar Bolić, a podršku su svojim prisustvom dali i Trag fondacija, Udruženje žena obolelih i lečenih od raka dojke „Budimo zajedno“, predstavnici IZJZS Batut, JICA (japanske agencija za međunarodnu saradnju), članovi i rukovodstvo Teniskog kluba „Olimp“, biciklisti „N-bike“, ostali biciklistički klubovi, kao i Sport-ofis. Nakon obraćanja karavan je uz podršku svih prisustnih započeo svoj put kroz gradove Srbije ka Vrnjačkoj Banji. Karavan je krenuo put Kragujevca u 11 časova.\nKaravan je ispred Kragujevca dočekan od strane biciklističkog kluba „Radnički ” i dopraćen do Velikog parka gde je Institut za javno zdravlje Kragujevac u saradnji sa lokalnom samoupravom, Domom zdravlja Kragujevac, Društvom za borbu protiv šećerne bolesti Kragujevac, Zavodom za hitnu medicinsku pomoć Kragujevac, Crvenim krstom Kragujevac, Udruženjem „Lipa“, Ženskim centrom ,,Diva“, Asocijacijom poslovnih žena „Vizija“, organozovao doček. U ime domaćina Karavan je pozdravila dr Gordana Damnjanović, član gradskog veća. Ispred Ženskog centra „Milica“ prisutnima se obratila Vesna Bondžić, a psiholog Petar Jeknić – član karavana održao radionicu na otvorenom sa članicama ŽC „Diva“. Fudbalski klub „Vašarište“ podržao je manifestaciju, organizovanjem fudbalske utakmice.\n02.oktobar 2016. DRUGI DAN KARAVANA\nČlanovi biciklističkog kluba „Čiker“ i MK “KINGS“ dočekali su karav kod kasarne u Jarčujku i dopratili ga Omladinskom ulicom do Trga srpskih ratnika, gde su ih sačekali predstavnici lokalne samouprave, učenici i sportisti.\nKaravan je uz kraće zadržavanje nastavio put do Zdravstvenog centra „Studenica“, gde su uručene donacije u posteljini, jastucima i slikama onkološkom dispanzeru. Soba za terapije je zablistala u novom ljubičastom sjaju, sa jastucima na kojima piše „Ne boj se samo veruj“ i motivacionim porukama. Čekaonica onkološkog dispanzera je bila u ljubičastim cvetovima i divnim porukama, a na vratima je u znak podrške postavljeno ljubičasto licidersko srce sa porukom žena koje su pobedile rak „NE BOJ SE SAMO VERUJ“. Zahvaljujemo se dobrim ljudima koji su prepoznali smisao ove akcije Ženskog centra „Milica“i svojom donacijom i angažovanjem pomogli da se ova ideja i ostvari. Veliko hvala „PP Sistemu“, STR „Princeza“, Udruženju žena Vrnjačke Banje na čelu sa Marinom Stefanović, Ljubi Veljkoviću, Liciderskoj radionici porodice Petrović, Mirjani i Tanji Đurašević, Milanki Jovanović, Marini Radivojević i Biljani Stolić.\nNa trgu kod Biblioteke je postavljen poligon za male bicikliste OŠ „Popinski borci“ dok je na platou kod vrapca moglo da se odigra na male goliće sa fudbalerima FUTSAL-a, pleše uz „MNS Moji anđeli“ i vežba Tae-bo uz vežbačice Bodybuilding & Fitness Club “SHARK”.\nLepo vreme , pozitivna energija i dobra organizacija doprineli su da veliki broj sugrađanki dođe sa svojom decom i čuje poruku karavana o važnosti redovnih pregleda i zdravih stilova života.\n03.oktobar 2016. TREĆI DAN KARAVANA\nTreći dan karavana u kongresnoj sali zgrade termalnog kupatila Specijalne bolnice „Merkur“, održan je stručni skup “Daj pedalu raku”, akreditovan od strane Instituta za javno zdravlje Srbije “Dr Milan Jovanović Batut”, pod pokroviteljstvom Ministarstva zdravlja Srbije, a u organizaciji Ženskog centra „Milica“. Skup je otvorila Vesna Bondžić, predsednica i osnivač Ženskog centra „Milica“ pozdravivši sve prisutne izrazila je veliku zahvalnost Ministarstvu zdravlja, Opštini Vrnjačka Banja i Specijalnoj bolnici Merkur” što su podržali ovaj skup, kao i IZJZS „Dr Milan Jovanović Batut“ i ZJZ Kraljevo što su uzeli učešće u realizaciji ovog skupa. Pozdravivši goste iz japanskog tima, koji učestvuje u realizaciji „Projekta za unapređenje Nacionalnog programa za rano otkrivanje raka dojke u Republici Srbiji“ Vesna Bondžić je izrazila nadu da će biti prepoznata potreba za ulaganjem u kapacitete zdravstvenih ustanova u tehničkom i stručnom smislu u borbi protiv raka dojke. Ona je navela da je primarna zdravstvena zaštita prva i izuzetno važna karika u skriningu koju treba ojačati i da se zajedničkim delovanjem nevladinih organizacija i zdravstvenih institucija možemo nadati smanjenju procenta smrtnosti od raka u Srbiji. Prisutne je u ime domaćina Specijalne bolnice „Merkur“ pozdravila dr Danijela Karamarković, a u ime Opštine Vrnjačka Banja skupu se obratio zamenik predsednika opštine Ivan Džatić.\n– Prim. dr Verica Jovanović, šef Kancelarije za skrining raka, sa temom Sprovođenje organizovanog skrininga raka dojke – značaj programa i unapređenje zdravlja žena u Srbiji\n– dr Dragana Tandjera Milićević, Zavod za javno zdravlje Kraljevo, sa temom Promocija zdravlja, značaj promocije i program ranog otkrivanja raka dojke na teritoriji Vrnjačke Banje i Kraljeva.\n– dr Klaudia Kravić, Kancelarija za skrining raka, sa temom Implementacija programa organizovanog skrininga raka na teritoriji Raškog okruga\nTreći Karavan ,,Daj pedalu raku” 2017\nby Milicavb · Published 16/10/2017 · Last modified 30/03/2018\nby Milicavb · Published 13/01/2019\nby Milicavb · Published 09/05/2017\nNext story Svetski dan zdravlja 07.04.2017.\nPrevious story Poseta japanske delegacije i IJZS “DR MILAN JOVANOVIĆ BATUT“


Sutereni i garažna mjesta za otplatu poreskog duga\nPoreski dug je, inače, u Crnoj Gori veoma važno pitanje jer ukupan zbir dugovanja preduzeća iznosi oko polovine godišnjeg državnog budžeta: Podgorica\nUprkos činjenici da je Državna revizorska institucija (DRI) konstatovala poražavajuće efekte prethodne Vladine Uredbe koja je omogućavala firmama - poreskim dužnicima da dug izmiruju imovinom, Vlada se nedavno ponovo odlučila za slično rješenje.\nIako su pitanja poslata još prije tri dana, iz Ministarstva finansija nijesu stigli odgovori na pitanja u vezi sa Vladininom novom-starom Uredbom o naplati poreskih potraživanja imovinom poreskih dužnika.\nPoreski dug je, inače, u Crnoj Gori veoma važno pitanje jer ukupan zbir dugovanja preduzeća na ime poreza i doprinosa iznosi oko 700 miliona eura što je oko polovine godišnjeg državnog budžeta.\nDodatni problem je što zvanične procjene govore da je od te ukupne sume naplativo svega oko 250 miliona jer su, dok je država čekala, mnoge firme ostale bez novca i imovine i u međuvremenu otišle u stečaj.\nVlada je marta 2013., već jednom usvojila Uredbu o naplati poreskih potraživanja imovinom poreskih obveznika što je, na prvi pogled, moglo da bude kakvo-takvo rješenje u ekonomiji koju karakteriše opšta nelikvidnost preduzeća. Međutim, Izvještaj Državne revizorske institucije (DRI) iz oktobra 2016. je ukazao na brojne negativne aspekte ovakvog pristupa.\nUprkos tome, Vlada ponovo donosi Uredbu sa sličnim naslovom, ali za javnost, nepoznatog sadržaja.\nMeđutim, iako se ne zna šta tačno piše u novom dokumentu, sudeći po prethodnom nalazu DRI, postoji vjerovatnoća da će i njegova primjena biti predmet sporenja jer je sam koncept naplate kontroverzan.\nDRI je u prethodnom slučaju utvrdila da efekti primjene Vladine Uredbe o naplati poreskog duga imovinom dužnika nijesu dovoljni jer nije značajnije doprinijela smanjenju poreskog duga i efikasnijoj naplati, nije značajnije uticala na budžetske uštede, a nije čak ni uticala da poreski dužnici koji su dug izmirili imovinom urednije izmiruju porese obaveze.\n„Država je u određenom broju slučajeva dobila suterene, garažna mjesta, nezavršene poslovne prostore i prostore u lošem stanju“, eksplicite se navodi u Izvještaju DRI.\nČlan Senata Državne revizorske institucije koji je rukovodio revizijom efikasnosti naplate poreskog duga imovinom, Branislav Radulović, za Radio Slobodna Evropa podsjeća da je prethodna Vladina Uredba o naplati poreskog duga imovinom ukinuta nakon sugestija DRI.\n„Ovom revizijom DRI je utvrdila da ovakav način naplate poreskog duga nije dovoljno efikasan. I pored, pretpostavimo, dobre namjere da se za potrebe državnih organa obezbijedi odgovarajući broj poslovnih prostora, jedan broj ovih objekata je bio apsolutno neadekvatan. Na taj način, država je anulirala značajna sredstva koja potražuje, a dobila je prostore koji nijesu obezbjeđivali zaštitu javnog interesa.“\nDa li Vlada na ovaj način želi da poruči da porez ne treba da se plaća novcem: Raško Konjević\nFunkcioner opozicione Socijaldemokratske partije, Raško Konjević je ovih dana reagovao na konkretan slučaj naplate poreskog duga imovinom dužnika. Naime, Vlada je čak i prije usvajanja nove Uredbe sklopila ugovore sa dvije privatne firme: WorkFinder i Đurković company, naplati poreskog dugovanja imovinom.\n„Treći put pozivam resornog potpredsjednika Vlade Milutina Simovića, ministra finansija Darka Radunovića da, imajući u vidu da su u Vladinom saopštenju tvrdili da se radi o zakonitom pravnom poslu, stanu iza svog saopštenja, objave ugovore sa kompanijama Workfinder i Đurković company. Kada to urade, istog trenutka te ugovore uz krivičnu prijavu predati Specijalnom tužilaštvu.“\nKonjević smatra da je proniknuo u stvarne motive i namjere Vlade.\n„Vlada pod pritiskom nekoliko tajkunskih firmi bliskih vladajućoj Demokratskoj partiji socijalista donosi Uredbu koju je prethodno ukinula i želi da dezavuiše Zakon o reprogramu poreskog duga.\nDa li Vlada na ovaj način želi da poruči da porez ne treba da se plaća novcem, nego bezvrijednom imovinom“, zapitao se Konjević.


Josipović: Boris Tadić je bio evropejac i nada za Srbiju — БАЛКАНСКИЕ НОВОСТИ\nJosipović: Boris Tadić je bio evropejac i nada za Srbiju\nNekadašnji predsednik Hrvatske Ivo Josipović izjavio je danas u Beogradu da je bivši predsednik Srbije Boris Tadić bio „evropejac i nada za Srbiju“ i da je umnogome radio na procesu pomirenja i koji je popravio odnose između dve zemlje.\n„Tadić je razumeo da je, nakon svega što je bilo, ipak prva stvar koju treba da uradi da se izvini za ono što se dogodilo na Ovčari pored Vukovara, pa smo posle toga zajedno otišli i u Paulin Dvor, gde smo se poklonili srpskim žrtvama. Ođek posete predsednika Tadića u Hrvatskoj je bio ogroman. Bila je drukčija atmosfera, drukčije se disalo, odnosi između Hrvatske i Srbije su bili puno bolji. Osećala se jedna dobra ‘vibra’, kako bismo rekli u Zagrebu“, rekao je Josipović.\nOn je na 14. Forumu za tranzicionu pravdu u beogradskom hotelu Metropol dodao da nema nijednog razloga da ne dođe do pomirenja i da narodi žive zajedno.\n„Bolje je imati dobrog suseda, nego ne znam koliko visok zid“, poručio je Josipović i izrazio nadu da će u političkim elitama u regionu biti još više onih koji će razumeti koliko su važni dobrosusedski odnosi.\nOn je rekao da su pojedina istraživanja pokazala da su mlade generacije u Vukovaru manje sklone pomirenju od starijih jer su odrasli u gradu u kojem je sve podeljeno.\n„Mi sa našim zločinima i mržnjama nismo raščistili“, ocenio je Josipović i pozvao mlade ljude da se bave „dobrom i poštenom politikom“.\nNekadašnji predsednik Skupštine Crne Gore Ranko Krivokapić rekao je da na konferenciju u Beograd nije došao zbog pomirenja, već zbog nastavka borbe protiv onih koji su izgubili sve ratove a ipak vladaju.\n„Evropa je ovde ostavila ovde pse rata da nam vrate demokratiju. Ubice evropske ideje i demokratije su sada partneri sa Briselom. To su dijagnoze sa kojima se ne možemo lečiti“, kazao je Krivokapić.\nOn je ocenio da se svi nacionalisti obračunavaju sa jugoslovenstvom, ali sa kulturološkog a ne političkog aspekta.\n„A nije postojao bolji ekonomski-socijalni period u životu svih južnoslovenskih naroda, nego iz vremena druge Jugoslavije. Zato treba da se vratimo jugoslovenskim dostignućima koja smo imali, kako bismo mladima lakše objasnili kakvim vrednostima treba težiti“, rekao je Krivokapić.\nPrema njegovim rečima, oni koji su odrastali u Jugoslaviji su odgojeni u „superiornoj kulturi“, u odnosu na kulturu u kojoj deca odrastaju nakon raspada Jugoslavije.\n„Naša deca su, nažalost, školovana na Pinku, na Zadrugama… Duše naše dece se truju, istorija kod nas ide unazad. Ali, snaga liderstva to može da menja“, naveo je Krivokapić.\nNekadašnji poslanik Skupštine Srbije Balša Božović ocenio je da će srpski član Predsedništva Bosne i Hercegovine Milorad Dodik ne samo otići sa vlasti već će biti i procesuiran u nekoj bližoj budućnosti.\nOn je kritikovao pojedine ekološke lidere u Srbiji zbog njihovih nacionalističkih izjava.\n„Ne može vam zdrava životna sredina biti važnija od zdravog razuma. Ne možete se zalagati za, recimo, zdravo zemljište, a ignorisati činjenicu da u Srbiji postoje masovne grobnice“, kazao je Božović.\nJosipović: Nadam se da će Milanović promeniti retoriku\nNekadašnji predsednik Hrvatske Ivo Josipović rekao je da se ne slaže sa politikom aktuelnog predsednika Zorana Milanovića i njegovim nacionalističkim izjavama.\n„Samo se mogu nadati da će on promeniti svoju retoriku“, rekao je Josipović na 14. Forumu za tranzicionu pravdu u beogradskom hotelu Metropol.\nOn je naveo da je za svog mandata, za razliku od Milanovića, svim osudjenim ratnim zločincima oduzeo činove i odlikovanja i saradjivao sa Haškim tribunalom, kao jedan od retkih političara kojem je Tribunal verovao.\nForum „Prekinuto pomirenje – kojim putem nastaviti?“ organizovala je Mreža pomirenja REKOM, koalicija nevladinih organizacija i pojedinaca koji se zalažu za formiranje regionalne komisije za utvrdjivanje činjenica o žrtvama ratova na prostoru Jugoslavije od 1991. do 2001. godine.\nPotpuni užas u Međimurju. Bebici staroj 20 dana otac monstrum šipkom razbio glavu\nRIK spreman za referendum na KiM, čeka odgovor nadležnih 13.01.2022\nTadić: Nije vreme ni za velika slavlja 10.12.2021


Stefanović sa ministrom odbrane UK - Blitz RS - Vesti\nDvojica ministara razgovarala su o saradnji dveju zemalja u oblasti odbrane i mogućnostima njenog daljeg unapređenja, saopštilo je Ministarstvo odbrane.\nPodsećajući da je Volas prvi ministar Ujedinjenog Kraljevstva koji je posetio Srbiju i da se ministar Stefanović trenutno nalazi u uzvratnoj poseti, oni su se saglasili da razgovori na strateškom nivou, realizovani u otežanim okolnostima usled pandemije, predstavljaju krunu dosadašnje sadržajne saradnje u oblasti odbrane i da su od značaja za dalje kvalitativno intenziviranje ukupnih bilateralnih odnosa.\nMinistar Stefanović preneo je da je Srbija opredeljena da dve zemlje zajedničkim zalaganjima osnaže svoje odnose u oblasti odbrane u obostranom interesu, a po uzoru na savezništvo naših predaka tokom dva svetska rata.\nZahvalio se britanskoj strani na uručenoj donaciji Ministarstvu odbrane Republike Srbije u borbi protiv virusne infekcije kovida 19, čiji se značaj ogleda upravo u tome što je pomoć stigla u pravo vreme, na početku pandemije i istakao da veoma cenimo nedavnu donaciju u vidu skijaške opreme za pripadnike Vojne akademije Univerziteta odbrane, što je nastavak uspešno realizovane obuke u zimskim uslovima od strane britanskih instruktora.\nMinistar Volas se zahvalio Stefanoviću na uzvratnoj poseti Ujedinjenom Kraljevstvu, ističući da upravo ovakvi razgovori doprinose iznalaženju modaliteta saradnje koji su u obostranom interesu.\nUkazao je da je Aranžman između Ministarstva odbrane Republike Srbije i Ministarstva odbrane Ujedinjenog Kraljevstva o unapređenju saradnje u oblasti odbrane, koji je potpisan tokom njegove posete Beogradu u junu prošle godine, još jedan pokazatelj obostrane spremnosti i opredeljenja za razvoj i konkretizaciju bilateralne vojne saradnje.\nOcenjujući vojno-vojnu saradnju kao veoma dobru, ministar Volas je izrazio opredeljenost za povećanje zajedničkog učešća pripadnika britanske i srpske vojske u misijama Ujedinjenih nacija, kao i za razvoj saradnje naših odbrambenih industrija.\nVolas je istakao da Ujedinjeno Kraljevstvo Srbiju smatra delom evropske porodice, zbog čega ćemo, kako je poručio, nastaviti da zajedno jačamo ekonomiju Srbije.


GDC - Globalna digitalna klinika - Poliklinika Human\n07/28/2020 by Poliklinika Human\nGlobalna digitalna klinika (GDC) osnovana je sa ciljem da stvori dostupnu, pristupačnu i efikasniju zdravstvenu zaštitu za sve.\nTrenutno su na raspolaganju dve GDC platforme\nGDC okuplja više stotina medicinskih stručnjaka na jednom mestu – od lekara preko medicinskih sestara/tehničara do farmaceuta. GDC na ovaj način svojim registrovanim korisnicima nudi lak i efikasan pristup najvećoj bazi vrhunskih stručnjaka iz svih oblasti medicine u Srbiji.\nKućne posete je jednostavno zakazati putem GDC Visit Me aplikacije biranjem najbližeg dostupnog lekara/psihologa i/ili medicinske sestre/tehničara. Korisnik koji zakazuje posetu, može je zakazati za sebe ili bilo kog člana svoje porodice. Potrebno je samo da se korisnik registruje, pronađe lekara i/ili medicinsku sestru/ tehničara koji mu je potreban i pozove odmah. Izveštaj specijaliste stiže na mejl kao i preporuka za dalje korake ukoliko je to potrebno.\nLekari, medicinske i patronažne sestre/tehničari ili celi timovi dostupni su korisnicima 24/7\nPrethodna stranicaBenigna hiperplazija prostate – BHP\nSledeća stranicaOpravdana i racionalna upotreba antibiotika


Zemlja koja krši ljudska prava ne može u EU | Republika Srpska\nNaslovna Vijesti Zemlja koja krši ljudska prava ne može u EU\nZemlja koja krši ljudska prava ne može u EU\nPotpuno provođenje presude Evropskog suda za ljudska prava je neophodno za integraciju u EU, jer zemlja koja očigledno krši principe ljudskih prava ne može da uđe u EU, izjavio je otpravnik poslova Delegacije Evropske unije u BiH Boris Jaročević. „Nepoštovanje presude Evropskog suda za ljudska prava, takođe, znači da BiH krši Sporazum o stabilizaciji i pridruživanju sa EU. To je vrlo hitno i ozbiljno pitanje i nadam se da će političke stranke u ovoj zemlji pokazati odgovornost i pronaći rješenje što je prije moguće“, rekao je Jaročević za „Glas Srpske“.\nOn je naveo da je rad na ispunjavanju uslova iz Mape puta za liberalizaciju viznog režima bio ogroman zadatak i da je BiH postigla znatan napredak, za šta je posljednji primjer nedavno usvajanje Pravilnika Direkcije za koordinaciju policijskih tijela.\n„BiH je sad veoma blizu toga da ispuni sve preostale uslove“, rekao je Jaročević.\nNa pitanje da li BiH može u EU kao decentralizovana država, Jaročević je rekao da je jedan od ključnih uslova za ulazak u EU postojanje stabilnih institucija koje garantuju demokratiju, vladavinu prava i ljudska prava, kao i poštovanje i zaštita manjina.\n„Osim toga, zemlja mora da pokaže svoju sposobnost za ispravno provođenje politika EU. Da bi se to postiglo, od ključnog značaja je postojanje funkcionalne i efikasne države, bez obzira na stepen institucionalne decentralizacije“, rekao je Jaročević.\nKomentarišući tvrdnje pojedinih analitičara da EU još luta i nema mehanizam da vodi jedinstvenu politiku prema BiH, Jaročević je rekao da Sporazum o stabilizaciji i pridruživanju zajedno sa obimnom finansijskom pomoći u okviru Instrumenta za pretpristupnu podršku predstavljaju okosnicu opredijeljenosti EU za BiH.\n„To su ujedno i savršeni instrumenti za jačanje težnje BiH za EU, te za garantovanje bolje budućnosti njenim građanima“, rekao je Jaročević.


- Tamo su u sukobu tri političke strane, gde jedan od lidera svoju državu naziva fašističkom tvorevinom i nemani - rekla je savetnica predsednika Srbije za TV Prva.\n- Ugljanin koij sve vreme pokušava da destabilizuje Srbiju - rekla je Vasiljević, i dodala da građani Novog Pazara treba da znaju da država stoji iza njih i da će učiniti sve da se zdravstveno stanje u tom gradu poboljša.\n- Za to vreme, on se nalazio tamo gde je i bio, na relaciji Predsedništvo Srbije - Vila "Bokeljka". Kada se predsednik vratio iz Brisela, trebalo je da ide u Vašington a potom i na samit u Sloveniju. Oba događaja su otkazana, a slovenački premijer je to otkazao u poslednjem trenutku - kazala je Vasiljević.\nOna je istakla da je na sastancima Vučića sa predsednicom Evropske komisije Ursule fon der Lajen i predsednikom EP Šarlom Mišelom data podrška evropskom putu Srbije. Naglašava da je Fajon u EP ušla nakon izbora u Sloveniji, gde je izlaznost bila 28 posto.\n- Na dnevnom nivou imate brojeve koji su lako proverljivi, vi ljude ne možete sakriti - poručila je Vasiljević, ističući da Srbija nije Amerika, već "selo u kojem je moguće proveriti svakog zaraženo i preminulog".\nTestiramo više nego mnoge evropske države\nsuzana vasiljević Aleksandar Vučić Novi Pazar


eKapija | Ivan Ivanovič Kurjavij, načelnik Uprave za prodaju ulja Optima grupa - Kvalitetom ponovo osvajamo region\nIzvor: eKapija | Petak, 31.03.2017.| 12:16\nIvan Ivanovič Kurjavij, načelnik Uprave za prodaju ulja Optima grupa - Kvalitetom ponovo osvajamo region\nIvan Ivanovič Kurjavij\nProizvodi Rafinerije ulja Modriča zauzimaju vodeću poziciju na tržištu motornih ulja i maziva u Republici Srpskoj i Bosni i Hercegovini. Poznati brend je sačuvao svoju poziciju na regionalnim tržištima zahvaljuju i strateškom radu na usavršavanju tehnologije i proširenju asortimana visokokvalitetnih proizvoda.\nZa plasman proizvoda Rafinerije ulja Modriča na tržištu odgovorna je Uprava za prodaju ulja Optima grupa koju vodi Ivan Ivanovič Kurjavij.\nKakva je situacija na tržištu ulja i maziva u našoj zemlji, a kakva na regionalnim tržištima i koja je njihova perspektiva?\n- Tržište Balkana u opštem obimu stagnira, i do 2020. godine ne očekuje se značajan rast tražnje. Vezano je to za trenutnu makroekonomsku situaciju u regionu.\nStruktura tražnje se mijenja, a u skladu sa obnovom voznog parka koeficijenta automobilizacije i dizelizacijom voznog parka regiona. Trend dizelizacije, odnosno rasta tražnje za dizel motorima, najizraženiji je na tržištu Republike Srpske i Bosne i Hercegovine. Iz tog razloga raste učešće ulja za dizel motore u ukupoj tražnji, a evidentan je i rast tražnje za polusintetičkim i sintetičkim uljima našeg premium segmenta.\nZato je naše ovogodišnje učešće na sajmu automobila u Beogradu posvećeno promociji najkvalitetnijih ulja iz premium segmenta naših prepoznatljivih brendova Optima i Maxima.\nNa koja inostrana tržišta izvozite maziva, ulja i funkcionalne tečnosti i kako zadržavate poziciju na tim tržištima?\n- Naša distributivna mreža obuhvata tržišta Slovenije, Hrvatske, Srbije, Makedonije i Crne Gore. Takođe izvozimo maziva u Mađarsku, Rumuniju, Albaniju i Njemačku, a od 2016. godine naši proizvodi se isporučuju i na tržišta Rusije, Ukrajine i Vijetnama.\nDa li je bio problem da zadržite tržišta s obzirom na to da ste prošle godine mijenjali vizual proizvoda. Kako je on prihvaćen i koliko je teško odlučiti se na takav potez kada je tržište danas preplavljeno šarolikim vizualima?\n- Kao što ste dobro primijetili, tržište je prezasićeno kolor vizuelnim rješenjima ambalaže, zbog toga je redizajn naših proizvoda korak napravljen u pravo vrijeme i u pravom smjeru, kako sa stanovišta tržišnog marketinga, tako i sa gledišta povećanja lojalnosti naših klijenata proizvodima Nestro. Prilikom donošenja odluke o redizajnu proizvoda, proučili smo odnos potrošača prema postojećem brendu, stepen njihove lojalnosti, prednosti i mane kompanije i konkurentske prednosti. Stabilan rast prodaje naših proizvoda pokazuje da nismo pogriješili.\nKoliko se oslanjate na tradicionalnu komunikaciju, a koliko na savremene tehnike komunikacija sa distributerima, potrošačima?\n- Do sada smo izvršili prelaz od kvantitativne distribucije prema kvalitativnoj. U okviru kvalitetne distribucije naši klijenti su dobili mogućnost tehničke podrške i konsultacija koje pružaju stručnjaci iz službe za primjenu u pogledu primjene naših proizvoda tokom korišćenja i servisiranja opreme. U cilju unapređenja kvaliteta rada sa klijentima i kontrolisanja zastupljenosti proizvoda na policama, blagovremenog i potpunog oformljavanja narudžbi, u okviru Direkcije za prodaju ulja radi grupa komercijalista, što takođe omogućuje kontrolu prometa robe kroz prodajna mjesta koja rade sa krajnjim potrošačima. Ipak, glavni akcenat u komunikaciji stavili smo na rad sa članovima prodajne mreže.\nKada biste sada morali preporučiti neki od proizvoda kupcu u jednoj rečenici koja bi ona bila?\n- Kupovinom maziva proizvedenih u Rafineriji ulja Modriča, kupujete premium kvalitet po nižim cijenama, a istovremno ste sigurni da kupujete originalni proizvod čiji sadržaj u boci zaista odgovara specifikaciji, certifikatu i odobrenju vodećih svjetskih proizvođača automobila.\nOčuvali ste tradiciju predstavljanja na sajmovima poput beogradskog, ali i onog u Modriči. Koji su interesi RUM-a na takvim manifestacijama?\n- To nam daje mogućnost da predstavimo naše nove proizvode, razmjenimo iskustva sa kolegama, povećamo interesovanje za naše proizvode, kako među krupnim preduzećima i distributerima, tako i među krajnjim pojedinačnim kupcima.\nU proizvodnji i marketingu posljednje dvije godine je urađeno mnogo, koji su dalji planovi?\n- Proizvodni kapaciteti novog kompleksa za blending motornih ulja koji je pušten u rad 2015. godine, omogućavaju nam da optimizujemo upravljanje robnim zalihama, dovoljan obim i fleksibilnost proizvodnje i dozvoljavaju nam da brzo reagujemo na potrebe tržišta. Naša ulja su dobila odobrenja Volvo, VW, MAN, Renault, Caterpillar, BMW i drugih vodećih proizvođača automobila. Naši planovi podrazumijevaju dalje povećanje prodaje na ciljanim tržištima, proširivanje saradnje sa našim partnerima u Rusiji, Ukrajini i Vijetnamu i uvođenje proizvoda Rafinerije ulja Modriča na nova tržišta.\nUprava za prodaju ulja Optima grupa\nIvan Ivanovič Kurjavij intervju\nOptima Modriča ulja\ntržište ulja i maziva


Abrashi za koordiniranu međunarodnu asistenciju – MRSZ\nAbrashi za koordiniranu međunarodnu asistenciju\nMinistar Ministarstvo Rada i Socijalne Zaštite g.Arban Abrashi , danas je dočekao na jednom radnom sastanku predstavnike međunarodnih organizacija, kao EU, UNDP, GIZ, KOMP, MDA, Helvetas Sviss koji kroz ovih projekata su doprineli i doprinose u tehničku i finansijsku podršku Ministarstvo Rada i Socijalne Zaštite.\nMinistar Abrashi pozvao je predstavnike međunarodnih organizacija za jednu veću koordinaciju tehničke i finansijske podrške za MRSZ.\nSa druge strane, predstavnici međunarodnih organizacija predstavili su svoj rad i orjentaciju za podršku ministarstva . Bilo je uobičajen utisak da veća koordinacija tehničkih i finansijskih asisitencije će služiti bržeg postizanje ciljeva .\nMinistar Abrashi pozvao je učesnike da se projekti fokusiraju na objektive koji stvaraju zapošljavanja i ujednom će služiti na dobrobit veće socijalne podrške .\nMinistar Abrashi sastao je predstavnike Saveza Sindikata Penzionera i Starijih Osoba Kosova\nMinistar MRSZ Abrashi i rukovodeći sindikalista Arif posetili su NewCo Feronikel


RTS :: Položeni venci na spomenik maršalu Franše D' Epereu\nDruštvo Položeni venci na spomenik maršalu Franše D' Epereu\nsreda, 12. sep 2018, 13:05 -> 13:19\nNa spomenik francuskom maršalu Franšeu D'Epereu u Beogradu položeni su venci, a ambasador Francuske u Srbiji Frederiko Mondolini izjavio je da je time obeleženo sećanje na vrhovnog komandanta savezničkih trupa na Solunskom frontu u Prvom svetskom ratu, francuskom maršalu i srpskom vojvodi.\nMinistar za rad Zoran Đorđević naveo je da je maršal bio veliki ccovek i iskren prijatelj Srbije koji je bio tu kada je bilo najteže.\n"U Prvom svetskom ratu srpska vojska, izmorena i s lošom opremom, pretrpela je golgotu, a kada je prolazila pored maršala, marširala je i pokazala tako poštovanje tom čoveku", rekao je Đorđević.\nĐorđević je naveo da će tradicija prijateljstva biti nastavljena i produbljena.\n"Nakon briljantne pobeda savezniccke vojske na Solunskom frontu koji je probijen u septembru 1918, 1. novembra je oslobođen Beograd. Ta velika pobeda srpsko- francuske vojske kojom je komandovao Franše D'Epere doprinela i prekidu rata koji je završen 10 dana kasnije", rekao je Vesić.\nVesić je podsetio da su ove godine Srbija i Francuska zajedno obnovile Spomenik zahvalnosti Francuskoj, kao i da će prvi put ove godine zajedno biti obeležene stogodišnjica oslobođenja Beograda 1. novembra i 20. oktobra kada je Beograd 1944. oslobođen u Drugom svetskom ratu.\n"U tih deset dana biće i posebni dan Francuske, a zajedno će se zvati Dani slobode", rekao je Vesić i posebno zahvalio porodici francuskog maršala koja je ovom prilikom došla u Beograd.\n"Moj deda je bio okrenut ka razvoju dobrih odnosa naše dve zemlje i mi danas to treba da nastavimo i da pokažemo da je to prijateljstvo živo", navela je de Sen Pjer.


MMF potvrdio novi aranžan sa Srbijom - Glas Podrinja\nOdbor direktora Međunarodnog monetarnog fonda (MMF) potvrdio je danas u Vašingtonu novi savetodavni aranžman sa Srbijom, koji će trajati narednih 30 meseci, saopštilo je Ministarstvo finansija.\nNovi program saradnje Srbije sa MMF-om, Instrument za koordinaciju politika (Policy Coordination Instrument - PCI), trajaće od juna ove godine do kraja 2023. godine.\n"U narednih 30 meseci posebno ćemo se fokusirati na dodatne strukturne i institucionalne reforme, kako bi se osigurao jači i intenzivniji rast u srednjem roku, sa posebnim fokusom na ekologiju. Podrška privrednom oporavku i dalje je najvažniji prioritet naše ekonomske politike. Nastojaćemo da smanjimo fiskalne troškove i rizike i prema potrebama definišemo mere za vanredne situacije", istakao je on.\nOcenio je da je unapređnje poslovnog okruženja prioritet, zbog čega se nastavlja sa strukturnim reformama, jer se time podržava rast vođen privatnim sektorom.\n"Srbija ostaje posvećena definisanim ciljevima u narednom periodu. Pomoć MMF-a će svakako biti od velike koristi, jer uz dobre savete i posvećen rad, jedini ishod može biti potpun oporavak od krize izazvane virusom korona u veoma kratkom vremenskom periodu. Istovremeno, računamo na stope rasta koje će biti na zavidnom nivou, čak i u poređenju sa znatno razvijenijim zemljama Evrope. Put kojim smo krenuli vodi nas samo ka još većem napretku", ocenio je ministar finansija.


RTS :: Tramp: Si-En-En i Njujork tajms lažu za Maunt Rašmor, mada nije loša ideja\nSvet poznatih Tramp: Si-En-En i Njujork tajms lažu za Maunt Rašmor, mada nije loša ideja\nponedeljak, 10. avg 2020, 13:58 -> 17:27\nTramp: Si-En-En i Njujork tajms lažu za Maunt Rašmor, mada nije loša ideja\nAmerički predsednik Donald Tramp negirao je navode Njujork tajmsa da se interesovao za mogućnost dodavanja svog lika na poznati spomenik Maunt Rašmor u Južnoj Dakoti. Ipak, prvi čovek SAD dodao je da ideja nije loša i da je otvoren za tako nešto.\nNjujork tajms objavio je navode svog izvora da se u razgovoru sa guvernerkom Južne Dakote Tramp interesovao oko dodavanja svog lika na Maunt Rašmor.\nDemanti od prvog čoveka Bele kuće brzo je usledio na Tviteru – omiljenom Trampovom vidu komunikacije.\n„Ovo su lažne vesti od propadajućih Njujork tajmsa i Si-En-Ena. Nikada to nisam predložio, mada na osnovu velikog broja stvari koje sam postigao tokom poslednje tri i po godine, možda više nego ijedan predsednik, zvuči mi kao dobra ideja“, napisao je Tramp.\nNešto pre svog odgovora, američki predsednik postavio je na Tviteru fotografiju sebe pored isklesanih glava četiri predsednika – Džordža Vašingtona, Tomasa Džefersona, Abrahama Linkolna i Teodora Ruzvelta.\nGlasine o Trampovoj želji da se nađe na Maunt Rašmoru potiču još iz 2018. godine, kada je predsednik navodno guvernerki Južne Dakote tokom razgovora u Beloj kući priznao da mu je to neostvareni san.\n(ponedeljak, 10. avg 2020, 21:58) - anonymous [neregistrovani]\n(ponedeljak, 10. avg 2020, 18:27) - anonymous [neregistrovani]\n(ponedeljak, 10. avg 2020, 17:29) - B.S Čile [neregistrovani]\n(ponedeljak, 10. avg 2020, 14:43) - mirjana [neregistrovani]


Vršac: Veze između nabavki Specijalne psihijatrijske bolnice i SNS-a - Vojvođanski istraživačko-analitički centar "VOICE"\n22. nov 2020. Istraživanja\nStatus Fin osnovale su Snežana Rađenović i Ljiljana Trenevski u januaru 2008. godine sa delatnošću u oblasti knjigovodstva i poreskog savetovanja. Ovo je ujedno druga firma koju su Rađenović i Trenevski zajedno osnovale, jer su periodu od 2000. do 2011. godine vodile ortačku radnju za računovodstvene poslove Panacomp u Vršcu. Danas, kako se navodi na sajtu APR-a, Status Fin se nalazi na adresi Cara Uroša 31 u Beogradu, a zastupnica i jedina vlasnica je Ljiljana Trenevski. Međutim, u momentu potpisivanja ugovora sa specijalnom bolnicom „Dr Slavoljub Bakalović“ 2017. godine, Rađenović i Trenevski su imale po 50 odsto vlasništva, a Snežana Rađenović je istovremeno bila i deo odborničke grupe Srpske napredne stranke u Skupštini grada Vršca. Na mesto odbornice dolazi kao kandidatkinja grupe građana „Za bolji Vršac“ na lokalnim izborima 2016. godine, ali samo šest meseci nakon izbora „preleće“ u odborničku grupu Srpske napredne stranke. U skupštini grada ostala je i nakon lokalnih izbora ove godine, takođe na listi SNS-a. Osim Snežane Rađenović, u odborničkoj klupi grada Vršca, takođe ispred Srpske napredne stranke, nakon lokalnih izbora ovde godine, našla se i Tatjana Voskresenski, dugogodišnja direktorka specijalne bolnice za psihijatrijske bolesti “dr Slavoljub Bakalović”.\nUgovor sa specijalnom bolnicom 2017. godine Status Fin je potpisala kao nosilac zajedničke ponude sa firmom Inter Safe Business doo. Firma za privatno obezbeđenje je registrovana na adresi Ljutice Bogdana 1a, tj. na istoj adresi kao i stadion Marakana, pa ne iznenađuje što su se kao obezbeđenje pojavili na utakmici Crvene zvezde 2013. godine. Međutim, kako su mediji tada preneli, za ovaj posao ugovor nikad nije potpisan. Firma se spominje i kao deo konzorcijuma koji je dobio javnu nabavku EPS-a za očitavanje brojila, nabavku koja je građane Srbije koštala duplo više od uobičajene cene ovog posla.\nGodine 2018, nakon 18 godina zajedničkog poslovanja, Trenevski preuzima 100 odsto vlasništva u Status Fin koja nastavlja da dobija ugovore u Vršcu. Samo nekoliko meseci od promene vlasničke strukture potpisuje se još jedan ugovor sa specijalnom bolnicom, ovog puta na 27 miliona dinara. Pritužbe na konkurs nisu izostale jer, kako se navodi, bolnica je od ponuđača tražila da dostave cenu za svako radno mesto iz konkursne dokumentacije, bez garanta da će sve pozicije biti angažovane sve vreme trajanja ugovora, te se postavljalo pitanje – da li je javna nabavka pisana tako da samo trenutni ponuđač (u ovom slučaju Status Fin) zna koju cenu da stavi za koje radno mesto i tako preda najpovoljniju ponudu.\nGodinu dana kasnije, Status Fin sklopio je ugovor sa JKP „Drugi oktobar“ na ime usluge angažovanja ljudskih resursa i kadrova. Vrednost ugovora bila je 80 miliona dinara, a ovaj, kao i još tri konkursa koje je Status Fin dobila, okončan je bez drugih ponuda. U vreme potpisivanja ugovora, direktor JKP „Drugi oktobar“ Nebojša Perić, kao jedini kandidat, izglasan je na mesto predsednika komisije za zaštitu konkurencije. Iste, 2019. godine, potpisana su još dva ugovora, sa gradom u vrednosti od 13.750.000, ali sada već tradicionalno i sa specijalnom bolnicom u vrednosti od 20.263.110 dinara.\nMiloš Katić: Prioritet je borba protiv budžetske mafije\nOd početka 2020. godine Status Fin potpisao je čak dva ugovora sa JKP “Drugi Oktobar”, ukupne vrednosti 28.729.451 dinara. Sa druge strane, sa specijalnom bolnicom ovog puta ne potpisuje ugovor samostalno, već se pojavljuje kao deo zajedničke ponude čiji je nosilac firma Baron Brewski and Friends, koja se na konkurs specijalne bolnice prvi put javila godinu dana ranije kao konkurentska ponuda Status Fin. Put od konkurencije do partnera na ugovoru od 44 miliona dinara u samo godinu dana ne iznenađuje, ako se uzme u obzir činjenica da dve firme dele istu imejl adresu, ali i istu bivšu vlasnicu i zastupnicu. Baron Brewski and Friends osnovana je 2011. godine i ujedno je druga firma povezana sa Snežanom Rađenović, jer je upravo Rađenović u periodu od 2013. do 2015. godine bila jedina vlasnica. Vlasništvo i poziciju zastupnice od nje preuzima Bojana Stojšić, koja je u 2018. i 2019. godini vršila funkciju zastupnice u Status Fin. Iako je delatnost firme 2015. godine promenjena iz trgovine na malo u računovodstvene i knjigovodstvene poslove te poresko savetovanje, gugl pretraga za Baron Brewski and Friends odvodi vas na “Najšarmantniji salon za šišanje pasa u Beogradu”, kozmetički salon za kućne ljubimce i pet shop na istoj adresi na kojoj je registrovana i firma Status Fin. Odgovore na naša pitanja u vezi sa odbornicama Skupštine grada Vršca do objavljivanja teksta nismo dobili ni od Status Fin, ali ni od bolnice za specijalne bolesti “dr Slavoljub Bakalović”.\nFinansijski forenzičar i ekonomista Miloš Katić ukazuje da ovakve veze između politike i dodele budžetskih sredstava nisu izolovani slučajevi.\n“VOICE u poslednjih pet godina intenzivno prati javne nabavke u Vojvodini i primetili smo da ovo postaje određeni model prilikom dodela ugovora o javnim nabavkama. Ono što je činjenica jeste da određene institucije reaguju. Jedna od njih je Državna revizorska institucija. Kada se pročitaju njihovi izveštaji može se primetiti da se konstantno uočavaju nepravilnosti u postupcima javnih nabavki. Pored ove institucije, Agencija za borbu protiv korupcije je u nekoliko slučajeva donosila rešenje o preporukama za razrešenje lokalnih funkcionera”, objašnjava Katić i dodaje da uprkos radu Državne revizorske institucije i Agencije za borbu protiv korupcije, slučajevi retko dobiju epilog koji je u interesu građana. Sa jedne strane, rešenja o preporukama za razrešenje lokalnih funkcionera koja završavaju na lokalnim skupštinama bivaju odbijena od strane lokalnih odbornika. Na taj način pokazuju podršku predsednicima opština ili drugim javnim službenicima koji su bili predmet tog rešenja. Sa druge strane, predmeti Agencije koji završe pred Višim javnim tužilaštvom “završavaju novčanim kaznama koje su nesrazmerno male u odnosu na štetu koja je naneta budžetu”, objašnjava Katić.\n“Ono što očekujemo jeste da, imajući u vidu da je predsednik Srbije Aleksandar Vučićnajavio borbu protiv kriminala i korupcije već peti put, tu najavu uradi premijerka i da zaista krene u odlučujuću borbu protiv, pre svega, budžetske mafije u narednom periodu”, navodi Katić, ali i naglašava ulogu medija “koji treba da upere svetlo u ovakve crvene zastavice koje se pojavljuju po lokalnim upravama, ne bi li izazvali reakciju javnosti i ohrabrili građane da i oni sami reaguju kada uoče ovakve situacije”, poručuje Katić.\nIstraživački tim: Nataša Ivaneža, Iva Gajić, Vuk Miloš Petrović (VOICE)


ALUMINA: Korektan odnos poslovodstva i sindikata | Zvornik Danas\nZVORNIK – Investicije i projekti koji se rade u kompaniji „Alumina“ predstavljaju budućnost ovog kolektiva, zajednički je konstatovano na sjednici rukovodstva „Alumine“ i sindikalnog odbora Sindikata metalske industrije i rudarstva, u čijem radu su učestvovali Milorad Motika, predsjednik Upravnog odbora kompanije, zatim Mile Matić, član Upravnog odbora i direktor Zajedničkih poslova u „Alumini“, Tane Peulić, predsjednik Granskog sindikata metalske industrije i rudarstva, Radenko Smiljanić, predsjednik, te Živka Pavlović i Dalibor Kandić, potpredsjednici sindikalne organizacije metalske industrije i rudarstva u „Alumini“, kao i Milan Marković, član Republičkog odbora Granskog sindikata metalske industrije i rudarstva.\nKako je rečeno, opredjeljenje menadžmenta je da se se ide u jači investicioni ciklus kako bi se obezbijedila stabilnost i prosperitet kompanije za naredni period, ali i da se ne gubi korak za konkurencijom i zahtjevima tržišta.\n„Interes ovog poslovodstva je da se fabrika još dinamičnije razvija i osvaja nove proizvode i tehnologije, te stoga moramo brže raditi, tako da svaki radnik, na svom radnom mjestu, mora dati maksimalni doprinos“, naglasio je Milorad Motika, predsjednik Upravnog odbora „Alumine“.\nOn je rekao da je menadžment ispoštovao sve obaveze prema zaposlenima, prije svega u pogledu redovnosti isplate plata i regresa, ali i da je kompanija, kako je naveo, zahvaljujući uspješnom poslovanju, pored investicionih aktivnosti, vraćala i dugove nastale u ranijem periodu, pokazujući svoju društvenu odgovornost i pouzdanog poslovnog partnera.\nNaglasio je da Kompanija ima ugovorenu proizvodnju za narednu godinu.\n„Već od januara krećemo punim intenzitetom i zato ćemo tražiti maksimalni angažman svih zaposlenih“, istakao je Motika, uz obećanje da će se nastaviti redovnost isplata plata i regresa za 2017. godinu.\nPredsjednik Upravnog odbora je podvukao da će se u fabrici cijeniti rad, pamet i znanje, ali i da će se sankcionisati nerad, posebno apostrofirajući na jačanju radne i tehnološke discipline.\nPredsjednik sindikalne organizacije metalske industrije i rudarstva u „Alumini“ Radenko Smiljanić podržao je projekte koji se rade u fabrici, jer je to, kako je rekao, naša zajednička budućnost.\nTane Peulić, predsjednik Granskog sindikata metalske industrije i rudarstva, ocijenio je izuzetno korektnim odnos poslodavca i sindikata u pregovorima u „Alumini“.\n-U „Aluminu“ je jako lijepo doći, jer sa rukovodstvom imamo korektan odnos po svim pitanjima. Uvijek budemo adekvatno informisani i postižemo korektan dogovor između dvije strane, – rekao je Peulić i izrazio zadovoljstvo novim projektima koji se realizuju u ovoj fabrici, jer oni, kako je rekao, predstavljaju novi korak u budućnosti fabrike i svih zaposlenih.\n„Ovo što sam čuo od predsjednika Upravnog odbora i njegovih saradnika, garantuje uposlenost više od 1.300 zaposlenih sa tendencijom prijema novih radnika. Mislim da je „Alumina“ najpozitivniji primjer u prerađivačkoj industriji u Republici Srpskoj“, istakao je Peulić.


Ustav Republike Srpske — Vikipedija, slobodna enciklopedija\nUstav Republike Srpske je najviši opšti pravni akt u sistemu opštih pravnih akata Republike Srpske. Ustav uređuje najbitnije odnose u Republici, a prije svega samu republičku organizaciju i ovlašćenja republičkih organa, kao i slobode i prava građana, odnosno državljana Republike Srpske.\nPrvi Ustav Republike Srpske donesen je 28. februara 1992. pod imenom Ustav Srpske Republike Bosne i Hercegovine. Ustav je donesen u vremenu unutrašnjeg raspada Jugoslavije, u tadašnjim okolnostima građanskog rata unutar Jugoslavije.\nTokom proteklih godina Ustav je doživeo brojne revizije u vidu amandmana (vezanih uglavnom sa usklađivanjem sa dejtonskim Ustavom BiH i odlukama Ustavnog suda BiH). Ustav je doživio najveće promjene u vrijeme vladavine visokog predstavnika Pedija Ešdauna.\nU skorije vreme brojni su zahtevi za revizijom pa čak i donošenjem novog Ustava koji bi sprečio mogućnosti daljnih prenošenja ovlašćenja na nivo BiH, kao i de iure priznavanje Banje Luke za glavni grad, sprečavanja zloupotrebe Vijeća naroda Republike Srpske u Narodnoj skupštini Republike Srpske itd.\nVikizvornik ima izvorni tekst povezan sa člankom Ustav Republike Srpske.\nVikizvornik ima izvorni tekst povezan sa člankom Ustav Srpske Republike Bosne i Hercegovine.\nUstav Republike Srpske („narodnaskupstinars.net”)\nPreuzeto iz „https://sr.wikipedia.org/w/index.php?title=Устав_Републике_Српске&oldid=12343769“\nOva stranica je poslednji put uređena na datum 8. januar 2017. u 16:07 č.


EPBiH planira solarni park od 56 megavata na deponiji termoelektrane Tuzla\nElektroprivreda Bosne i Hercegovine se sprema da instalira fotonaponsku elektranu od 56 megavata na lokaciji deponije šljake i pepela svoje termoelektrane Tuzla.\nIzgradnja fotonaponske elektrane Divkovići 1 i 2 ukupne snage 56 megavata, projekta javnog preduzeća Elektroprivreda BiH planiranog na lokaciji deponije šljake i pepela TE Tuzla bila je glavna tema razgovora generalnog direktora Admira Andelije i drugih zvaničnika kompanije s gradonačelnikom Tuzle Jasminom Imamovićem i članovima gradske uprave.\nPredstavnici lokalne samouprave su se saglasili da je potrebno izmeniti gradski regulacioni plan i prostorni plan Tuzlanskog kantona za izgradnju solarnog parka, navodi se u saopštenju državne kompanije. U EPBiH kažu da su Imamović i njegovi saradnici iskazali podršku realizaciji projekta odsumporavanja bloka 6 u termoelektrani Tuzla.\nŠirenje projekta uzgoja biomase na zemljištu koje pripada rudnicima\nKompanija je takođe predstavila projekat uzgoja biomase na zemljištu koje pripada njenim rudnicima kao i aktivnosti na dekarbonizaciji energetskog sektora i pravednoj tranziciji područja u kojima privreda zavisi od tog fosilnog goriva. Brzorastuća vrba bi trebalo da delimično zameni ugalj u termoelektranama.\nBrzorastuća vrba bi trebalo da delimično zameni ugalj u termoelektranama\nZasađena je na po jednom hektaru u Kreki i Brezi, a plan je da se ove godine doda po pet hektara u Kreki, Brezi i Đurđeviku. Isti projekat sprovodi i Elektroprivreda Srbije.\n„Jako nam je važno da Elektroprivreda BiH širi pravce svog razvoja i da se prilagođava naloženoj dekarbonizaciji. Nama je važno da imamo jaku Elektroprivredu, kao uslov za energetsku neovisnost Bosne i Hercegovine. Važno nam je da imamo kvalitetno grijanje u Tuzli i posebno nam je važan čist zrak“, izjavio je Imamović.\nTrend dekarbonizacije u sektoru uglja\nKompanije koje proizvode ugalj i upravljaju termoelektranama rade na prelasku na druge izvore energije. Taj trend je uhvatio zamajac i u Jugoistočnoj Evropi, pogotovo kad je reč o saniranju deponija i iskorišćavanju njih i zatvorenih ugljenokopa za vetroelektrane i solarne parkove.\nMeđutim, EPBiH još uvek ne odustaje od izgradnje dve termoelektrane na ugalj.\nRepublika Srpska planira gradnju solarnih elektrana veće snage na iskorišćenim kopovima uglja Rudnika i termoelektrane (RiTE) Ugljevik, firme koja posluje u okviru Elektroprivrede Republike Srpske (ERS).\nTagovi: biomasa, decarbonization, Elektroprivreda BiH, Elektroprivreda Bosne i Hercegovine, energy transition, EPBiH, obnovljivi izvori energije, solarne elektrane, TE Tuzla, termoelektrane, ukidanje upotrebe uglja\nPočetna » Vesti » OIE » EPBiH planira solarni park od 56 megavata na deponiji termoelektrane Tuzla


GRAĐANSKI KRUG: Srbija: Autokratija uz blagoslov EU i Rusije (1.deo)\nSrbija: Autokratija uz blagoslov EU i Rusije (1.deo)\nProtekla je i druga nedelja otkako su hiljade mladih ljudi izašle na ulice većih gradova izražavajući svoje nezadovoljstvo rezultatom predsedničkih izbora u Srbiji; za to vreme su EU zvaničnici požurili da čestitaju pobedniku Aleksandru Vučiću, koji se tako od premijera premetnuo u predsednika, nazivajući ga "faktorom stabilnosti na Balkanu" koji je osigurao proevropski put Srbije. Međutim, nema ničega "evropskog" kod Premijera, toliko opsednutog žudnjom za moći da je naprosto odlučio da kontroliše i zauzme ne jednu, već dve najvažnije fotelje u srbijanskoj politici. Nije bilo ničega "evropskog" ni u njegovoj izbornoj kampanji, koja se pretvorila u predstavu za jednog čoveka i trku u kojoj su svi ostali već bili unapred poraženi. Prva postizborna nedelja je počela izlaskom trideset hiljada ljudi na ulice Beograda, kao i više hiljada u Novom Sadu, Kragujevcu i drugim većim gradovima po Srbiji. Njihova poruka je jasna - ne prihvatamo rezultate nelegitimnih izbora. Većina srbijanskih medija ili ignoriše ove događaje ili demonstrante naziva "vandalima, huliganima, narkomanima i pijanom omladinom". Sve podseća na bedni deja vu studentskih protesta tokom ledene zime, od novembra 1996. do februara 1997. godine, kada je slično razočarenje usled nameštenih izbora prouzrokovalo izlazak desetina hiljada građana i studenata na ulice. Za razliku od tih protesta, tužna je razlika u tome što ih je tada Svet podržao i bodrio, a danas su oni sami dok su usta Zapadnjačkih lideri puna hvale za jednog autokratu zbog "demokratije, napretka i stabilnosti koje on donosi Balkanu".\nŠta se to promenilo i kako je Aleksandar Vučić uspeo tamo gde njegov nekadašnji gazda Slobodan Milošević nije?\nKo je najmoćniji čovek u Srbiji?\n- Mutna prošlost\nAleksandar Vučić je rođen 1970. godine u Beogradu. Diplomirao je na Pravnom fakultetu. Jedno kratko vreme je radio kao novinar. Političku karijeru je počeo tokom devedesetih godina, kao čovek od poverenja i šegrt Vojislava Šešelja, lidera ultradesničarske nacionalističke Srpske radikalne stranke. Vučić je postao opštepoznat po svom ratnohuškačkom angažmanu tokom rata u Bosni, posebno zbog izjave "za svakog mrtvog srpskog vojnika ubićemo sto muslimana". Vrhunac njegovog političkog angažmana tokom devedesetih predstavlja imenovanje za ministra informisanja. Pod njegovim vođstvom, to ministarstvo se svom silom obrušilo na nekolicinu nezavisnih medija koji nisu bili "na liniji" politike režima srpskog predsedika Slobodana Miloševića.\nNakon demokratske revolucijeu oktobru 2000. godine, Srpska radikalna stranka je zajedno sa Vučićam otišla u opoziciju. 2003. godine se vođa partije Šešelj dobrovoljno predao Međunarodnom tribunalu za bivšu Jugoslaviju u Hagu, kako bi se pojavio na suđenju zbog optužbe podignute protiv njega za etničko čišćenje u Bosni i Hrvatskoj. Lidersku palicu radikala je tada preuzeo Tomislav Nikolić, dok je Vučić postao drugi čovek po moći u stranci. Vučić je shvatio da je Srpska radikalna stranka postala stvar prošlosti na političkoj sceni posle 2000. godine, njeni članovi su se osećali frustrirano i bez vođe jer je Nikolić samo bio marioneta Šešelja (čije se suđenje razvuklo na više od deset godina), usled čega je osetio da će morati da menja i modernizuje svoje političke stavove i ciljeve ukoliko želi da i dalje bude relevantan faktor u srpskoj politici. I tako je 2008. godine rođena Srpska napredna stranka. Na sveopšte čuđenje, Vučić je krenuo da promoviše demokratske i liberalne vrednosti, kao i da podržava članstvo Srbije u EU.\n- Neuspesi protivnika i lojalnost starih prijatelja\nSrpska napredna stranka veliki deo svoje popularnosti duguje greškama tada vladajuće Demokratske stranke, na čelu sa Borisom Tadićem. Mutna privatizacija zemljišta u državnom vlasništvu, korupcija, partokratija i nepotizam, kao i politički kompromisi sa desničarskom Demokratskom strankom Srbije i Socijalističkom partijom Srbije pokojnog Slobodana Miloševića, polako su frustrirali i odvratili sve veći broj glasača i simpatizera demokrata. Suočen sa sve većim brojem zahteva koji su dolazili iz EU, naročito onih u vezi sa statusom Kosova, Boris Tadić je sateran u ćošak između onoga što je trebalo učiniti i onoga što su glasači od njega očekivali. Aleksandar Vučić je znao kako da profitira na tim pitanjima, ostajući po strani i prepuštajući Tomislavu Nikoliću da se eskponira oko toga.\nDo izbora koji su bili održani 2012. godine, lider Demokratske stranke Boris Tadić se osećao samouvereno i nameravao je da očvrsne svoju moć. Međutim, Srpska napredna stranka je na izborima osvojila većinu glasova - i to nimalo neočekivano. Socijalistička partija Srbije - još jedan primer aveti devedesetih koja se uspešno presvukla posle 2000. godine - osvojila je dovoljno mandata da oformi koalicionu vlast sa demokratama i tako osigura opstanak postojeće vlade, u šta su demokrate u potpunosti bile ubeđene. Međutim, nakon što je Tomislav Nikolić pobedio Borisa Tadića na predsedničkim izborima, socijalisti su se okrenuli naprednjacima i napravili dil i - devedesete su se ponovo vratile na scenu. Ovoga puta lekcije su bile naučene, neki stavovi izmenjeni, pred zakonom su sada svi bili čistih ruku i obraza... međutim, način na koji oni vladaju malo se razlikuje od onog iz mračnih devedesetih.\nAko pogledamo uspon vlasti naprednjaka, oni su zapravo samo završili ono što su demokrate započele. Napredna stranka je svuda: u Skupštini, Vladi, vladinim službama, institucijama, univerzitetima, zdravstvenim ustanovama, u prenapumpanom javnom sektoru koji se guši pod teretom višedecenijskog zapošljavanja odanih partijskih kadrova. Za prosečnog stanovnika Srbije, pronaći posao po osnovu obrazovnih referenci i predanosti radu izgleda kao dobitak na lutriji - dešava se, ali retko. Sa druge strane, članstvo u nekoj od partija vladajuće koalicije i odanost njenom vođi garantovano obezbeđuje radno mesto, napredovanje na poslu i relativno pristojnu platu. Naravno, vremenom se došlo do toga da je u javnom sektoru, koji je preplavljen novoizmišljenim birokratskim radnim mestima kojima se zadovoljavaju apetiti lojalnih podanika, čak i za najslabije plaćene poslove (poput portira) obavezno posedovanje partijske članske karte.\nZbog svega toga, ne čudi što je Srbija proglašena za svetskog lidera u odlivu mozgova. Tokom nekoliko poslednjih godina, porast broja medicinskih stručnjaka koji su otišli u Nemačku ostavlja gorak ukus - iako srpski zdravstveni sistem ima jasno izražen problem deficita medicinskih sestara, lekara i specijalista, čija se mesečna primanja kreću od 300 do 600 evra. Srpski ministar finansija je nezadovoljnima ponudio rešenje: "ukoliko niste zadovoljni ovom zemljom, vi sebi pronađite neku drugu". Oni koji su previše stari, nekvalifikovani ili žele da ostanu - moraće ili da se sami snalaze, ili da igraju po ovdašnjim pravilima i pokušaju da sačuvaju i to malo što imaju. Ispostavilo se da je to u sve većoj meri zadatak koji je nemoguće ispuniti.\nJedno od najpoznatijih predizbornih obećanja u poslednjih 17 godina glasi "strane investicije", što u širem smislu podrazumeva "više radnih mesta". Na prvi pogled liči na fer ponudu, pa ipak su prošle a i aktuelne vlasti rado primale strane investitore ali retko pregovarale sa njima o uslovima ulaganja, što je za posledicu imalo kilave sporazume od kojih su najviše štete imali mali privatni biznisi srpskih poreskih obveznika. U mnogim od tih firmi i fabrika, srpski radnici su pretvoreni u jeftinu radnu snagu lišenu osnovnih radničkih prava. Primer toga je južnokorejska fabrika "Yura" u Leskovcu koja je prošle godine imala veliki prostor u medijima, zahvaljujući tome da radnici rade usmenama po 12 sati, nose pelene za odrasle, nemaju pauze za obrok niti smeju da tokomsmene idu u toalet. Oni su optužili poslovodstvo firme za mobing, fizičko zlostavljanje, seksualno uznemiravanje; zauzvrat, zvanični organi države Srbije, kojima su se oni žalili, na sve prijave su se oglušili i nisu preduzeli ništa. Nakon što je TV stanica N1 objavila prilog o "slučaju Yura", oglasilo se Ministarstvo rada koje je žustro odbacilo sve te tvrdnje uz izjavu da su njihovi inspektori "na terenu našli samo manje nepravilnosti".\nTokom predizborne kampanje, pre nekoliko nedelja, 57-godišnji radnik fabrike "Goša" iz Smederevske Palanke, počinio je samoubistvo na radnom mestu. Po izjavama njegovih prijatelja i kolega, u svom oproštajnom pismu on je objasnio da se na taj korak odlučio zbog depresije i očaja usled siromaštva. Uprava fabrike radnicima duguje 15-20 neisplačenih mesečnih zarada, ne uplaćuje im zdravstveno i penziono osiguranje već treću godinu. Radnici su trenutno u štrajku i tvrde da oni zapravo i ne znaju koliko im firma duguje jer su im povremeno isplaćivali po 20-30 evra a da niko ne zna za koji period i po kom osnovu. Nadležni državni organi nisu prstom mrdnuli da sankcionišu ovo očigledno kršenje zakona o radu. Vlasnik te fabrike je slovačka "ŽOS Trnava", ali vlasništvo je u poslednjih nekoliko dana naprasno promenjeno - trenutno, u zvaničnim državnim registrima stoji da fabrika pripada kompaniji "Lisnart Holding Ltd." sa Kipra.\nIako vam se može učiniti da bi zbog ovakvih stvari Vlada morala da podnese ostavku, ljudi u Srbiji su izgleda na sve to oguglali usled lavine raznih skandala kojima su svakodnevno zatrpani.\nU proleće 2014. godine teške poplave su pogodile Jugoistočnu Evropu, uključujući i Srbiju. Jedan od gradova koji je pretrpeo najveću štetu je prigradska opština Obrenovac kraj Beograda. Iako je Crveni Alarm dat još 12. maja, nivo reke Kolubara za dva dana porastao preko 7 metara a ostale okolne reke se izlile na polja i puteve, meštane Obrenovca je poplavni talas zatekao u njihovim krevetima rano izjutra 16. maja. Poginulo je 37 ljudi a preko 500 kuća je uništeno. Do danas, CINS je pokrenuo jedino istraživanje o ovoj nesreći, i niko više. Prikupljena dokumentacija, izjave naučnika i svedoka navode na bolan zaključak da su razaranje i žrtve mogli biti izbegnuti boljom organizacijom lokalnog sistema odbrane od poplava i blagovremenom evakuacijom stanovništva. Miroslav Čučković, predsednik opštine Obrenovac iz redova SNS, na toj funkciji je i danas. U XXI veku, predsednik Srbije Tomislav Nikolić je sebi dopustio da izjavi kako je "Srbiju napala nepredvidiva vodena zmija".\n14. marta 2015. godine, kraj aerodroma "Nikola Tesla" usled guste magle srušio se vojni helikopter koji je prevozio sedmoro ljudi, uključujući i novorođenče kome je bila potrebna hitna medicinska nega. Tragedija se dogodila nakon što su mediji objavili vest da je ministar odbrane Bratislav Gašić sa drugim državnim zvaničnicima dočekao helikopter sa vojnom i medicinskom ekipom, na tom istom mestu - pre nego što se tako nešto uopšte dogodilo. Ta vest je potom ekspresno bila brisana sa informativnih portala i naslovnih stranica, što je ostavilo javnost zbunjenu mogućnošću da su ljudi izgubili živote samo zbog medijskog spinovanja predstavnika vlasti. Vojni stručnjaci, javnost i brojni mediji su postavili brojna pitanja o ovoj nesreći, uključujući i zašto je dat nalog za let po lošim vremenskim uslovima a posadi naređeno da sleti na aerodrom "Nikola Tesla" po magli. Ni na jedno do pitanja nikada nije bilo zvanično odgovoreno. Ministar Gašić je na toj funkciji ostao sve do novog skandala, kada je dao neukusnu izjavu pred desetinama novinara kako "voli novinarke koje lako kleče" na račun jedne novinarke koja je čučnula kako bi namestila mikrofon prilikom njegovog obraćanja.\n- Fantom iz Savamale\nProšle godine je srbijanski Ombudsman (koji je ove godine bio kandidat na predsedničkim izborima) Saša Janković je sačinio izveštaj u kome je zaključio da je beogradska policija očigledno odbila da reaguje na pozive građana "koji su videli tridesetak maskiranih ljudi naoružanih bejzbol palicama uz prisustvo građevinskih mašina, kako ruše objekte u naselju Savamala u noći između 24. i 25. aprila, kojom prilikom su prebili nekoliko stanovnika tog kraja". Radi se o kraju grada koji treba da bude pretvoren u "Beograd na vodi", sa novom zgradom opere, šoping centrom, luksuznim hotelima i apartmanima. Projekat "Beograd na vodi" je obavijen velom vrlo nejasnog ugovora, koji najvećim delom nije dostupan javnosti. Na nesposobnost države ukazuju rušenje objekata u urbanoj zoni bliskoj samom centru grada, banda maskiranih ljudi koja prebija svedoke i uzima ih za taoce, dok policija i pravosuđe ne preduzimaju ništa tim povodom. Nakon što je objavio ove optužbe, Saša Janković (koji je već bio poznat po kritici vlasti zbog određenih poteza koji su bili povučeni, ili nisu kada je trebalo) se ponovo našao na udaru masovne medijske kampanje protiv njega, koju je predvodio prorežimski tabloid "Informer" u saradnji sa onlajn armijom naprednjaka upošljenih kao živi "internet botovi". Taj siledžijski vid ponašanja je sada postao deo političkog javnog diskursa u Srbiji, čiji je glavni cilj da novinare i javne ličnosti primora da dvaput porazmisle pre nego što iznesu kritiku na račun vlasti. Oni koji ne urade tako, poput nedeljnika NIN, završe sa ekspresnom presudom protiv njih i to u pravosudnom sistemu u kome se čak i najobičniji predmeti razvlače decenijama. Nakon parlamentarnih izbora 2016. godine, kada su naprednjaci osvojili većinu u pokrajinskoj skupštini Vojvodine, za samo nekoliko dana je vojvođanski javni servis RTV doživeo promenu kompletnog menadžmenta, kao i smene urednika, novinara i dopisnika poznatih po kritičkom stavu prema vlastima.\nU takvoj atmosferi bede, straha i sukoba, Srbija je ušla u predsedničke izbore.


CANYON predstavlja kompletan asortiman opreme za pametne telefone i tablet uređaje\nUsklađenost izvoza kompanije ASBIS Enterprises PLC\nIntel najavljuje najbolji gejming procesor na svetu: Novi Intel Core ...\nIntel predstavlja kompletnu liniju proizvoda za desktop računare za igre i ...\nIntel proširuje portfolio FPGA programabilnih ubrzivačkih kartica ...\nIntel je proširio svoj portfolio platforme za ubrzavanje gejtovskih polja koja ...\nAMD Athlon™ procesori sa Radeon™ Vega grafikom!\nOjačajte vaš sistem i prilagodite ga svakodnevnim obavezama\nGorinchem, Holandija – CANYON predstavlja kompletan asortiman opreme za pametne telefone i tablet uređaje, kako bi zadovoljio sofisticirane potrebe korisnika ovih uređaja. Elegantni i izuzetno funkcionalni proizvodi su dizajnirani kako bi unapredili upotrebu tablet uređaja i pametnih telefona. Asortiman ovih proizvoda obuhvata stilus olovke ( touch stylus pen), iPhone 5 futrole, iPad i tablet futrole i drugo. Ovi proizvodi su dostupni u radnjama naših partnera širom EMEA regiona, CIS zemalja i Južne Afrike.\nPrezentaciju proizvoda možete preuzeti klikom ovde\nCANYON je veseo, mlad i dinamičan lifestyle brend koji uspeva da život učini udobnijim ponudom širokog spektra praktične, jednostavne za upotrebu i pristupačne IT opreme i potrošačke elektronike za moderne ljude. Naš prodajni program je razvijen sa našom obavezom da ponudimo lepe i moderno dizajnirane proizvode po konkurentnim cenama, bez ugrožavanja kvaliteta. Osnovan 2003. CANYON je jedan od brendova koji najbrže raste u svetu u svojoj oblasti u Aziji i EMEA regionu.\nZa više informacija kontaktirajte press@canyoncorporate.com ili posetite naš web sajt: www.canyon-tech.com


MS Security: Kvalitetnom uslugom do novih klijenata – a&s Adria Magazine\nAutor a&s Adria 19 Decembra, 2018 494 Nema komentara\nU sklopu svojih usluga, a kroz saradnju sa partnerskim firmama, nudimo i usluge projektovanja sistema tehničke zaštite, procene rizika ugroženosti objekata, planiranje i stručni nadzor na objektima, kao i usluge konsaltinga. Sve delatnosti sprovodimo u skladu sa važećim zakonima i uz propratne licence za obavljanje tih poslova. Vredi napomenuti da smo u želji da održimo kvalitet poslovanja primenili od ove godine čak 4 standarda u poslovanju: ISO 9001 – Sistem menadžmenta kvalitetom, ISO 14001 – Sistem upravljanja zaštitom životne sredine, OHSAS 18001 – Sistem upravljanja bezbednosti i zdravlja na radu, ISO/IEC 27001 – Sistem menadžmenta bezbednosti informacija. Tokom godina poslovanja, primetili smo da našem tržištu nedostaju centri koji bi pružili usavršavanje znanja iz oblasti kojima se bavimo. Kako bi delimično rešili taj problem, pre 2 godine smo otvorili trening centar za obuke i time omogućili našim klijentima i svima koji se bave ovom strukom, da se dodatno informišu o sistemima tehničke zaštite i usavrše svoje znanje. Obuke su besplatne i polaznicima se uručuju sertifikati o obučenosti.\nTags: MS security srbija


MOSKVA NA DLANU Neverovatan snimak ruske prestonice iz TENKOVA I AVIONA (VIDEO)\nMinistarstvo odbrane Rusije po prvi put je pokazalo probu Parade pobede na Crvenom trgu u formatu od 360 stepeni.\nMinistarstvo odbrane je navelo da korisnici imaju mogućnost da vide generalnu probu Parade pobede sa oklopnog vozila BTR-82 i helikoptera Mi-28N „Noćni lovac“.\n„Zahvaljujući korišćenju visokotehnološkog formata sfernog snimka, sada tokom gledanja video-snimka možete samostalno da upravljate kamerom i bukvalno da vidite sve okolo ’vrteći glavom‘. Možete da posmatrate kretanja tehnike i let avijacije, kao i da vidite Crveni trg i prestonicu iz ptičje perspektive“, saopštilo je Ministarstvo odbrane.\nVideo je snimljen 7. maja ove godine tokom generalne probe Parade pobede u prestonici.\nNe propustite PRVI SNIMAK svemirske šetnje od 360 stepeni (VIDEO)\nZABORAVITE NA STALAK I OPREMU ZA SNIMANJE Ove naočare imaju ugrađenu kameru (VIDEO)\nZnate onaj tužni izraz lica vašeg ljubimca? Naučnici su ga proučavali i otkrili nešto što morate da znate\n"U MOJE VREME JE BILO DRUGAČIJE" Sovjetski pilot (99) ponovo UZLETEO MEĐU OBLAKE na Dan pobede (VIDEO)


"Odluka vlade Crne Gore je ohrabrujuća" - Klix.ba\n"Odluka vlade Crne Gore je ohrabrujuća"\n30.12.2008. u 11:47\nReisu-l-ulema Islamske zajednice u BiH Mustafa ef. Cerić uputio je danas pismo predsjedniku Crne Gore Filipu Vujanoviću u povodu odluke Vlade Crne Gore da isplati obeštećenje porodicama deportovanih i ubijenih bh. izbjeglica iz Crne Gore 1992. godine.\nKako javlja Mina, u pismu reisu-l-ulema poručuje da ovu odluku crnogorske vlade podržava, iako je duboko svjestan činjenice da život nema cijenu te da nikakav novac ne može nadoknaditi izgubljene ljudske živote.\nCerić ocjenjuje ovo ohrabrujućom odlukom, kojom zvanična Crna Gora priznaje krivicu i historijsku nepravdu prema građanima BiH te prihvata svoju odgovornost za stradanje nevinih ljudi.\n-To je važan korak Crne Gore u suočavanju s prošlošću i potvrda da Crna Gora istinski teži ka ujedinjenoj Evropi i civilizacijskim dostignućima, ali i da se vraća svojoj tradiciji, svom čojstvu, koje počiva na postulatu da je jedna od najvećih ljudskih vrijednosti pravo svakog čovjeka na život, slobodu, vjeru, imetak i čast, navodi reis Cerić u pismu.\nOn izražava nadu da će Crna Gora dokraja provesti krivični postupak koji je već u toku i zasluženim zatvorskim kaznama sankcionirati policajce i njihove naredbodavce koji su sudjelovali u ratnom zločinu hapšenja i deportovanju bošnjačkih izbjeglica iz Crne Gore 1992. godine.\nTakođer, Cerić se nada da će Crna Gora izgraditi spomen-obilježje žrtvama ovog zločina u Herceg-Novom, gdje se nalazio sabirni centar za uhapšene bošnjačke izbjeglice iz BiH.\n-Uvjeren sam da ćete ovo moje pismo razumjeti kao podršku vašim naporima za humaniji odnos prema bosanskim žrtvama i kao podršku naporima za podizanje porušenih mostova između Crne Gore i BiH, poručuje reisu-l-ulema Mustafa Cerić.


Color Press Group na Sajmu medija\nColor Press Grupa na svom štandu u Hali 3 za brojne posetioce upriličila je prijatnu atmosferu uz toplu šoljicu kafe i najpopularnije magazine u Srbiji i regionu.\nPrvog dana Media marketa posetioci Color Press standa mogli su da budu deo zabavne Instagram akcije koju potpisuje najčitaniji ženski mesečnik Lepota i zdravlje. Uz hastag #zelimimogu, svi koji su došli na stand mogli su da se slikaju sa svetlosnom instalacijom i postavljaju svoje fotografije na Instagram. Vlasnika fotografije sa najviše lajkova redakcija Lepote i zdravlja nagradiće poklon paketom.\nDrugog dana sajma, sada vec poznati i cenjeni B2B magazin Diplomacy & Commerce za svoje saradnike i oglašivače upriličio je Wine Matinee na kom su se točila vina vinarije Deuric.\nTrećeg dana Media marketa, štand Color Press Grupe pretvoren je u svojevrsnu učionicu u kojoj su novi polaznici CPG novinarske škole održali čas koji je vodio čuveni televizijski voditelj Aleksandar Filipović.\nČetvrti i peti dan promovisana je svetski čuvena konferencija Beocon koju Color Media Communications, agencija za organizovanje događaja koja posluje u sklopu Color Press Grupe, prvi put dovodi u Beograd i Srbiju. Posetioci standa imali su priliku da se dobro zabave i slikaju sa interesantnom postavkom iz hit serije Walking dead.


Privremeni organ "Opština Kosovska Mitrovica"\nSeverna Mitrovica jedna je od četiri opština na severu Kosova koja je formirana nakon kosovskih lokalnih izbora 2013. godine. Održavanje kosovskih izbora u opštinama na severu bilo je predviđeno Briselskim sporazumom postignutim u dijalogu Kosova i Srbije. Pored ove opštine međutim, još uvek radi i privremeni organ "Opština Kosovska Mitrovica" koju finansira Vlada Srbije. Zvaničnici Prištine kažu da je gašenje ovih, kako navode, paralelnih srpskih struktura neophodno za formiranje Zajednice opština sa srpskom većinom.\nGrađani Severne Mitrovice uglavnom su zadovoljni radom lokalnih struktura, a najbitnija su im ulaganja u infrastrukturu i lepši i sređeniji grad. Ali, ima i onih koji čak i ne znaju gde se nalazi opština, čije im usluge za sada nisu bile potrebne:\nGrađani Severne Mitrovice\nOpština Severna Mitrovica radi sa onim kapacitetima koji su napravljeni u vreme formiranja Administrativne kancelarije Vlade Kosova, čiji je cilj bio stvaranje jedne baze za buduću opštinu Severna Mitrovica, kaže za RSE šefica Administracije Adrijana Hodžić.\nAdministrativna kancelarija je nakon izbora promenila ime u Opštinsku administraciju. Hodžić dodaje da opština još uvek ne radi u punom kapacitetu jer od 16 departmana, ima samo sedam.\n"Ovo jeste opština koja pruža usluge iz kosovskog sistema, a njom upravlja gradonačelnik Rakić koji je nasledio Administrativnu kancelariju, koja je bila formirana sa ciljem da bude baza za formiranje nove opštine Severna Mitrovica. Još uvek funkcionišemo sa istim kapacitetima, iako smo poslali određene zahteve relevantnim ministarstvima za povećavanjem broja radnika u okviru Opštine Severna Mitrovica", kaže Hodžić.\nKako dodaje, Opština Severna Mitrovica bila je na visini zadatka jer je za kapitalne investicije potrošeno preko 98 posto planiranog budžeta. Pored toga, lokalno rukovodstvo na čelu sa gradonačelnikom Goranom Rakićem obezbedilo je dodatna sredstva u visini od četiri miliona evra koja su uglavnom utrošena na kapitalne projekte ove opštine.\nHodžić dodaje, međutim, da budžet nije dovoljan, te da je pregovaranje oko opštinskog budžeta sa zvaničnom Prištinom jedan od postojećih problema.\n"Postoje određeni problemi, jer ne samo Opština Severna Mitrovica, već čitav sever imaju tu konotaciju i uticaj od strane visokih politika tako da neki procesi idu veoma sporo. Međutim, mi kao tehnička kancelarija, kao opštinska administracija trudimo se da budemo na visini zadatka kada je u pitanju pružanje usluga građanima opštine Severna Mitrovica", kaže ona.\nBudžet Opštine u 2015. je bio 6,6 miliona eura, dok je za ovu godinu umanjen za preko dva miliona eura, dodala je Hodžić.\n"Zahtevi su mnogobrojni tako da ne znam koliko ćemo moći da izađemo u susret i pozitivno da odgovorimo na sve te zahteve koje dobijamo od strane samih građana", navodi Hodžić.\n"Problem je što radimo sa pola kapaciteta, nemamo dovoljno ljudstva, a sa druge strane nemamo ni dovoljno sredstava i to su dva krupna problema", dodala je.\nOna, ipak, naglašava da uplitanje visoke politike otežava samo funckionisanje.\n"Međutim, mi se trudimo da se držimo isključivo praktičnih pitanja i da izalzimo u susret konkretnim zahtevima koje građani imaju a koja se tiču kvaliteta života ljudi u opštini Severna Mitrovica", navodi Hodžić.\nU četiri opštine na severu Kosovu nakon kosovskih lokalnih izbora 2013. i formiranja organa vlasti, funkcionišu i "Privremeni organi” koje je obrazovala Vlada Srbije 2013. godine nakon raspuštanja prethodnih saziva, za obavljanje poslova iz nadležnosti Skupština opština i izvršnih organa do konstituisanja novih nakon održavanja izbora 2013.godine. Ti organi koje finansira Vlada Srbije još uvek postoje i pored formiranja nove opštine, a za zvaničnu Prištinu su paralelne institucije.\nPod ovim organom funkcionišu javna preduzeća kao što su Vodovod, JKP Standard, Direkcija za puteve i zemljište, Direkcija za stanove, predškolska ustanova i ustanove kulture i sporta i u njima rade oko 700 lica koji platu primaju iz Srbije.\nPredsednik ovog organa Aleksandar Spirić u izjavi za RSE navodi da je obaveza ovog Privremenog organa da štiti i doprinese boljem interesu grada i građana.\nOn ističe da su stvoreni takvi uslovi da sama opština funkcioniše mnogo bolje nego što je to bilo godinama unazad, zajedno sa Opštinom Severna Mitrovica koja ima svoju nadležnost, te da ni u jednom momentu jedni drugima ne osporavaju rad.\n"Naš zajednički zadatak jeste interes građana. Svaka uloga je značajna, i naša i njihova u stvaranju boljeg ambijenta i rešavanja nagomilanih problema u našem gradu", kaže Spirić.\nOn, međutim, dodaje da su očekivanja od formiranja opštine Severna Mitrovica bila veća kada je u pitanju njena funkcionalnost.\n"Nažalost, pokazalo se da ono što je staro, i što je bilo jako funkcionalno nastavilo je tim intenzitetom da radi. Imamo veliku zainteresovanost građana, ne samo srpske, već i albanske nacionalnosti kada su u pitanju lična dokumenta, odnosno državljanstvo Republike Srbije. Priština je ta koja treba da pokaže da je potpuno spremna za punu implementaciju i puno funckionisanje Opštine Severna Mitrovica", navodi on.\nSpirić smatra da će Privremeni organ nastaviti da postoji pošto se pokazao kao zaštitnik srpske zajednice.\n"Gašenje privremenih organa je san koji neće biti ostvaren, imamo čvrste garancije Vlade Republike Srbije da do gašenja Privremenog organa neće doći", dodaje on.\nS druge strane, za Vladu Kosova, gašenje ovih organa je jedan od uslova za formiranje Zajednice opština sa srpskom većinom na Kosovu.\nBajram Gecaj, zamenik kosovskog ministra za administraciju lokalne samouprave, smatra da privremeni organi treba da se ukinu i da je u Briselu usaglašeno da Zajednica srpskih opština neće biti formirana dok se, kako kaže, "paralelne institucije" ne ugase.\n"Svi ti organi treba da se ugase kad tad, zato i jesmo u ovom dijalogu. Mi smo se saglasili u Briselu da asocijacija neće da postane stvarnost dok se sve ove paralelne insitucije ne ugase", kaže Gecaj.


Порфирије: Проблеми на Косову и Метохији су резултат иностраног фактора\nHomeDRUŠTVOPorfirije: Problemi na Kosovu i Metohiji su rezultat inostranog faktora\nPatrijarh Porfirije saglasan je da su problemi na Kosovu i Metohiji rezultat običnog kriminala ili izraz mržnje nacionalističkih ili radikalnih snaga, nedelovanje vlasti ili nedostatak napora na očuvanju prava i javnog reda, ali i, kako je naveo, mnogo tačnije je reći da su napadi koji se tamo događaju rezultat inostranog faktora.\nMoguće je, ističe, patrijarh da inostrani faktor ne podstiče i ne inspiriše napade, ali od jula 1999. godine, kad zatreba, kako kaže, „veže sebi maramu preko očiju“.\nPatrijarh je to rekao u intervjuu za časopis ruskog ministarstva spoljnih poslova „Međunarodni život“, koji je objavljen i na internet stranici interaffers.ru, odgovarajući na pitanje u čemu vidi probleme na Kosovu i Metohiji i da li je to „običan kriminal ili izraz mržnje nacionalističkih ili radikalnih snaga, nedelovanje vlasti ili nedostatak napora na očuvanju prava i javnog reda“.\n„Za nas je ipak, od svega najvažnije da su Kosovo i Metohija naš duhovni Jerusalim“, naveo je patrijarh i istakao da je „Prizren carski grad, prestoni grad, Dušanov grad, da zna da se, na primer, vrednost hrama posvećenog Bogorodici Ljeviški, nazvanoj po srednjovekovnom toponimu, ne može izmeriti nikakvim zemaljskim blagom“.\n„Naš put, put naše države, našeg naroda i Crkve je put dijaloga, miroljubive koegzistencije, uvažavanja svakog ljudskog bića, svih pozitivnih ljudskih uverenja. Ali to ne znači nikakav relativizam od Crkve po ovom pitanju“.\n„Crkva, ali i patrijarh lično, nastoji da neposredno i sistematski, na različite načine po pitanju Kosova i Metohije kao zavetne srpske zemlje, utiče na duh vremena, na biće naroda, na ukupne društvene, političke i kulturne prilike u državi, kako bi način razmišljanja mladih naraštaja izražen u maksimi „dogodine u Prizrenu“ bio trajna paradigma“.\nPatrijarh je to rekao referirajući se na pozdrav kojim se služe mladi Jevreji, a koji glasi „Dogodine u Jerusalimu“.\n„Hramovi u kojima je vekovima služena liturgija pretvoreni su u restorane, tržne centre, različite turističke atrakcije, diskoteke i slična mesta masovne zabave. Moguće je da otuda i potiče neosetljivost prema uništavanju crkava u ovom delu Evrope i stradanju hrišćana“, naveo je patrijarh.\nKada se, ističe, sve to uzme u obzir i pandemija korona virusom „mora se reći da je duhovni život vrlo dobro organizovan“ i da zasluge za ovo pripadaju episkopu raško prizrenskom Teodosiju, tamošnjem sveštenstvu i vernim narodom.\nUpitan o sličnosti stvaranja nekanonske Pravoslavne crkve Ukrajine (PCU) od Carigradske patrijaršije sa problemom SPC na svojoj kanonskoj teritoriji u Crnoj Gori, patrijarh kaže da se sa tim ne slaže u potpunosti i da se može reći da u Crnoj Gori postoji grupa, kako je naveo, „crkvenih delikvenata, opskurnih figura“ za koje je, podseća, govorio da ni sami ne veruju u to da su oni nekakvi sveštenici, a da je njihovo udruženje nekakva crkva.\n„Oni su, realno, samo loši glumci“, ističe patrijarh i dodaje da njih predvodi jedan raspop koji je bio u službi komunističke tajne policije koja je proganjala Crkvu.\nNjihova priča je sada, kaže, negde između farse i komedije, a „nema sumnje da će u poslednjem činu svi akteri otkriti da igraju u rijaliti tragikomediji“.\nPatrijarh je to rekao odgovarajući na pitanje o sličnosti između Ukrajinske crkve i nekanonske Crnogorske pravoslavne crkve, kao i da je stav SPC o tome „dobro poznat“.\nIma mesta za poboljšanje predloženog Temeljnog ugovora\nOn je to rekao u intervjuu za časopis ruskog Ministarstva spoljnih poslova „Međunarodni život“, koji je objavljen i na internet stranici interaffers.ru i istakao da su svi u SPC „potpuni optimisti“ po tom pitanju.\nKurtijev nacrt rezolucije protiv referenduma na Kosovu i Metohiji


Počinje rekonstrukcija: Za obnovu porušene Gaze potrebno 7,8 milijardi dolara - Klix.ba\nPočinje rekonstrukcija: Za obnovu porušene Gaze potrebno 7,8 milijardi dolara\n9.10.2014. u 16:14\nPalestinski premijer Rami Hamdallah izjavio je da će palestinska vlada početi sa radovima na rekonstrukciji Gaze nakon što je značajan dio grada ostao u ruševinama izazvanim nedavnim napadima izraelske vojske.\nHamdallah je prilikom prve posjete Gazi dao obećanje da će vlada učiniti sve potrebno kako bi se obnovili porušeni objekti u Gazi.\n"Nalazimo se ovdje kako bi se započeli sa radovima rekonstrukcije dijelova Gaze koji su uništeni u izraelskim napadima te život u Gazi vratio u normalu", istakao je Hamdallah.\nIstakao je kako će vlada učiniti sve potrebne napore kako bi se poslala pomoć i podrška Gazi i njenim stanovnicima.\nDodao je da će vlada razviti sveobuhvatni nacionalni ekonomski plan u cilju razvoja i napretka Gaze napominjući da će se o detaljima rekonstrukcije u Gazi razgovarati na konferenciji koja će se u nedjelju održati u Kairu.\nNa konferenciji u Kairu će se razgovarati o pružanju pomoći i podrške Gazi kako bi njenim stanovnicima bio omogućen častan i dostojanstven život.\n"Nadamo se da će biti ukinut embargo i da će biti otvoreni svi granični prelazi. Pokušavamo da osiguramo međunarodnu zaštitu za Palestince", rekao je Hamdallah.\nPakistanski premijer će nakon posjete Gazi otputovati u Kairu kako bi prisustvovao konferenciji.\nPosjeta premijera Hamdallaha Gazi ima poseban značaj u okviru aktivnosti koje provodi nacionalna vlada Palestine.\nPredsjednik Palestinskog ekonomskog vijeća za obnovu i razvoj Mohammed Eshtiye je izjavio da je za rekonstrukciju Gaze potrebno 7,8 milijardi dolara.\nU izraelskim napadima na Gazu koji su počeli 7. jula, a koji su trajali 51 dan, poginulo je 2.157 osoba dok je ranjeno više od 11 hiljada osoba.\nU napadima je potpuno uništeno 17.200 kuća, 73 džamije i 24 škole dok je na hiljade zgrada oštećeno.\n09.10.2014. u 16:01


Dok je bila korona svi su gledali u bele mantile, sad se ta uniforma opet ne poštuje - Društvo - Dnevni list Danas\nPočetna » Vesti » Društvo » Dok je bila korona svi su gledali u bele mantile, sad se ta uniforma opet ne poštuje\nNatalija Jakovljević12.05.2022. 15:49\nŽolt Sendi, foto: Natalija Jakovljević\nMedicinske sestre i tehničari su, u poslednje dve godine, bili na prvoj liniji fronta u nesebičnoj borbi protiv epidemije korona virusa, međutim, od aplaudiranja medicinskim sestrama došli smo ponovo do toga da se naša bela uniforma u dovoljnoj meri ne poštuje, izjavio je za Danas predsednik sindikata medicinskih sestara i tehničara Doma zdravlja Subotica Žolt Sendi.\n„Imamo medicinske sestre koje su pored nas kada se rađamo, babice, dok su sestre u staračkim domovima kraj našeg kreveta kada umiremo, a imamo i one koje su tamo između, tokom našeg celog života“, ističe Sendi.\nPrema njegovim rečima, tu su kadrovski problemi, zastareli zakoni i pravilnici koji otežavaju svakodnevno funkcionisanje medicinskih radnika u zdravstvenim ustanovama, zato što su potrebe realno veće.\nOn upozorava da je ispoštovan zakonski okvir kada je u pitanju broj zaposlenih kadrova u zdravstvenim ustanovama, ali ako neko od njih ode na bolovanje ili godišnji odmor, onda njih nema ko da menja, zbog čega je potrebno promeniti pravilnike i zakone koji uređuju ovu oblast.\n„Plate su nedavno povećane, ali su i cene osnovnih životnih potreba veće, sve je poskupelo, pa i ovi ljudi, poput mnogih drugih od nas, često rade dva posla. Naravno, uvek nam je svima potrebno više“, navodi Sendi.\nTokom kovida medicinske sestre najviše izgarale\nPodseća da niko nije bio spreman za epidemiju korona virusa, ne samo ovde, nego nigde u svetu, a problem sa nedostatkom opreme je postojao na svetskom nivou i bilo je potrebno nekoliko meseci da se situacija stabilizuje.\n„Naš zdravstveni sistem je funkcionisao u onoj meri u kojoj je mogao u ovakvim uslovima, ali su razni protokoli kasnili, dok su se neke stvari u međuvremenu brzo menjale. Kasnije, nakon što su stvari više centralizovane, situacija je bila jedinstvenija“, ocenjuje Sendi.\nDodaje da je najveći teret epidemije pao upravo na medicinske sestre i tehničare, a naravno, i lekari su radili svoj deo posla.\n„Svi smo imali opterećenje, naročito 2020. godine, bili smo najizloženiji, plašili smo se da ne odnesemo virus kući, da ne zarazimo svoje najmilije. Brinuli da li je oprema koju koristimo dovoljno bezbedna… Uglavnom nije bilo reči o tome, da li ćemo se mi razboleti, nego da li ćemo zaraziti svoju porodicu“, kaže Sendi.\nMedicinski radnici su dobro znali da su onaj direktan kontakt koji može da se zarazi i da prenese virus dalje zbog čega su na početku epidemije postojale stroge preventivne mere.\n„Mnogi od nas su, kada su stigli kući sa posla, u svojim garažama, skidali sve sa sebe, ostavljali odeću tamo, zatim na poslu ponovo presvlačenje u uniformu i zaštitnu odeću. Mesta za presvlačenje su često bila i hodnici, garaže, špajz, ali to su ljudi radili da zaštite svoju okolinu“, napominje Sendi.\nDodaje da su zbog svega toga mnogi medicinski radnici sagoreli na poslu i da se to videlo na njima, kao i da je nedavno u medicinski registar uvedena dijagnoza burn out (sagorevanje), kao dijagnoza.\nMedicinski radnici se ne poštuju\nPodseća da smo od gromoglasnog aplaudiranja sa terasa medicinskim sestrama i tehničarima došli ponovo do toga da ih građani ne poštuju.\n„Kada su bili uplašeni, mnogi ljudi su tek tada shvatili da često ne mogu preživeti bez zdravstvenog osoblja. Sad smo se vratili u neki normalan kolosek i sada se i taj odnos menja. Niko ne brine o tome koliko je zdravstvenih radnika u Srbiji izgubilo živote zbog virusa. A među subotičkim sestrama i tehničarima ima i danas onih koji zbog kovida imaju posledice po zdravlje“, objašnjava Sendi.\nPrema njegovom mišljenju, građani treba više da uvažavaju medicinske radnike, i da se često zaboravlja da su i oni ljudi.\n„Kada odemo na posao, od nas se očekuje, ali svako zaboravlja da ista ta osoba, posle kada izađe sa posla, ima svoju porodicu, koja je ista kao bilo čija porodica, zbog čega mislim da naša uniforma nije u dovoljnoj meri poštovana. Kada ljude vide policijsku, vojničku, vatrogasnu uniformu isprave se, ali kada vide belu uniformu, njihovo ponašanje zavisi od toga da li im je potrebna nekakva pomoć“, smatra Sendi.\nDodaje da osim obezbeđenja u subotičkoj bolnici, medicinsko osoblje, kao ni ambulante, nemaju adekvatnu zaštitu poput mnogih drugih ustanova i institucija u gradu, zbog čega se često dešavaju pretnje i napadi pojedinih građana na radnike Hitne pomoći koji su došli da pruže pomoć.\nOn napominje da je nakon pojave kovida-19, odlazak medicinskih sestara i tehničara stao, i da su se mnogi od njih vratili u Suboticu da rade, ali kada se stabilizuje situacija, uprkos rusko-ukrajinskom ratu, taj trend odlazaka će se nastaviti.\nSendi se proteklih godina usavršavao i prošao razne obuke rada u kriznim situacijima, a prijavio se i na nekoliko poziva, delom i zbog rusko-ukrajinskog rata, da radi na terenu i pomaže ljudima u okviru raznih međunarodnih misija.\n„Ne razmišljam o tome da odem iz Subotice i da se ne vratim, nego da odem na nekoliko meseci da radim to što znam da radim, i smatram da će me poštovati zbog toga što radim.\nMislim da mogu više da uradim i za Suboticu, da nema toliko sujete i straha od toga kada neko nešto zna ili hoće“, kaže naš sagovornik.\nPočelo „Rumsko kulturno leto“\nSubotička Hitna pomoć ima i do 50 intervencija na dan\nU Subotici sve više porodica kojima je pomoć potrebna: Akcija prikupljanja namirnica u nedelju\nKorona virusmedicinski radniciŽolt SendiSubotica\nPozorišni festival „Teatar u tvrđavi“ od danas do 5. jula u Smederevu\nŠta treba znati o novim zaraznijim oblicima omikrona koji se ubrzano šire Srbijom?\nDruštvo • 28.06.2022. 20:18\nPrimljena je i 100.000. prijava građana za vaučer za...\nOvo je test koji su polagali kandidati koji konkurišu...\nAleksandar Jovanović Ćuta iz Ekološkog ustanka i stranke Zajedno,...


Duo i trio sistemi (8)\n15.001 - 35.000 RSD (3)\nKolica 3u1 su komplet kolica sa autosedištem i korpom ili samo jedan od ta dva dodatka. Ukoliko želite odjednom da kupite kolica ili autosedište, kolica 3u1 je pravo rešenje za vas. Kolica 3u1 takođe imaju naziv trio sistem ili sistem 3 u 1 i poznata su još po tome što su vrlo praktična za decu od rođenja do 3 godine. Kolica 3u1 su popularna zato što omogućavate prevoz deteta u svim uslovima – tokom šetnje, vožnje u kolima i prenos deteta do određene lokacije.\nPraktičnost kolica 3u1 može odmah da se iskoristi pri izlasku bebe iz porodilišta, jer može da se koristi nosiljka za spavanje bebe. Montiranje kolica je jednostavno, sam sistem je siguran bez proklizavanja nosiljke. Sportsko sedište se dobija uz kolica 3u1 koje je slično sedalnom delu u običnim kolicama. Sedište deo sistema 3u1 može da se koristi u ležećem, poluležećem ili položaju za sedenje. Auto sedišta za kolica 3u1 je pogodno za korišćenje bebe pri putovanjima. Važno je da beba bude postavljena suprotno od smera kretanja, jer se na ovaj način postiže maksimalna bezbednost auto sedišta u sklopu kolica 3u1.